Jedinstven sistem za kontrolu stabilnosti primenjen je u Micubišijevim vozilima sa vučom na svim točkovima kao što su VR4 Gallant i Lancer Evolution.\nU prvom delu teksta za eletrični servo volana pisali smo o konstrukciji i radu električnog servo volana kod modela Hyundai i30. U ovom delu ćemo se baviti komunikacijom između električnog serva volana (EPS – Electric Power Steering) i ostalih sistema na vozilu, kao i bezbednosnim sistemima, ugrađenim u sistem radi zaštite vozača u slučlaju električnog otkaza, a pogledaćemo i neke karakteristične kodove grešaka ovog sistema.\nSrce svakog pogona na svim točkovima je razvodnik pogona, koji obezbeđuje prenos snage i obrtnog momenta na prednju i zadnju osovinu. Konstrukciono, razvodnici pogona mogu biti izvedeni na mnogo različitih načina, po pitanju principa rada, načina uključenja pogona, metoda aktivacije, kontrole i načina raspodele momenta na točkove. Razvodnik pogona, u zavisnosti od konstrukcije, može da omogući više varijanti pogona.\nElektrični servo volana (EPS – Electric power Steering ili MDPS – Motor Driven Power Steering), je prisutan barem dve decenije i nalazi se na većini malih i vozila srednje veličine koja se danas proizvode. Postoje različiti tipovi koji koriste različite tehnologije, ali princip rada je u osnovi isti. Za primer ćemo uzeti sistem koji se nalazi na automobile Hyundai i30, a koji je razvio TRW.\nKao što smo već napomenuli u prošlom broju, obrtni moment motora koji, preko menjača i diferencijala prenosi na pogonske točkove, ponaša se tako da uvek ide linijom manjeg otpora, odnosno na točkove se prenosi onoliko momenta koliko je potrebno manje opterećenom točku na osovini. Svrha diferencijala sa ograničenim proklizavanjem je da se moment koji je oduzet točku koji proklizava, prebaci na onaj na dobroj podlozi i tako omogući dovoljna vučna sila vozila.\nTruck Business Fair 2014\nDoktori svog zanata u akciji


Po navodima Centra, sudbina pasa, kao i iznosi koji se izdvajaju za zbrinjavanje napuštenih životinja u lokalnim samoupravama ostaju predmet spekulacija, jer se ugovori drže daleko od očiju javnosti i neretko sklapaju bez javne nabavke i evidencije.\nUdruženje Solidarno za životinje i prirodu iz Beograda upozorilo je da privatno preduzeće "Zoohigijena Aza", registrovano u januaru 2017. za "usluge ostalog čišćenja", ima svega dva zaposlena, jedan kombi i prikolicu, "a zarađuje milione u šinterskom biznisu".\nPo finansijskom izveštaju za 2017. godinu, to preduzeće je za manje od godinu dana od osnivanja ostvarilo više od 5,3 miliona dinara prihoda, a na portalu Uprave za javne nabavke ne postoje podaci da je preduzeće učestvovalo na tenderima za usluge iz oblasti zoohigijene u vojvođanskim opštinama.\n"Pse uhvaćene u Pećincima, Sremskim Karlovcima, Beočinu izbacuju u Odžacima, Ratkovu, Karavukovu, Petrovcu, Apatinu i drugim mestima po Vojvodini. Psi nestaju iz jedne opštine, a u drugoj se pojavljuju čopori i tako ukrug", navela je za VOICE Aleksandra Dudić iz Solidarno za životinje i prirodu.\nOna je kazala da su opštine sa preduzećem "Zoohigijena Aza" sklapale ugovore bez sprovedenih javnih nabavki i pored činjenice da ta firma ne poseduje ni odgovarajuća vozila, ni kadar, niti prihvatilište.\nPo navodima iz jedne od nekoliko prijava republičkoj veterinarskoj inspekciji, "Zoohigijena Aza" je za nešto više od godinu i po dana promenila tri lokacije od Apatina, preko Sremskih Karlovaca, da bi se ubrzo pojavila i u Temerinu.\nPosle brojnih prijava udruženja za zaštitu životinja, Republička veterinarska inspekcija je konstatovala nepravilnosti u zapisnicima i izricala zabranu rada odžačkoj "Zoohigijeni Aza", a prilikom inspekcijskog nadzora 22. juna ove godine na parceli JKP "Komunalac Temerin" zatečeno je 14 pasa u četiri boksa, jer je preduzeće sklopilo ugovor sa tom opštinom i o zakupu kaveza na parceli komunalnog preduzeća.\nPo rečima Svetlane Djordjin iz srbobranskog Udruženja za zaštitu životinja "Bak", vozilo "Zoohigijene Aza" sa metalnom prikolicom, primećeno je i u toj opštini, a lokalna skupština je ubrzo usvojila odluku o ugovoru sa tom firmom bez javne nabavke.\n"Na taj način, Srbobran i mnoge druge opštine izbegavaju zakonsku obavezu da na svojoj teritoriji izgrade prihvatilište, a neko to očigledno koristi za zaradu", kazala je Svetlana Đorđin.\nZakon o veterinarstvu iz 2005. obavezao je lokalne samouprave da na svojim teritorijama organizuju zoohigijenske službe i zbrinjavaju napuštene životinje.\nZakon o dobrobiti životinja iz 2009. propisao je, između ostalog, da su lokalne samouprave, kao i građani i udruženja, dužni da brinu o životu i zaštiti zdravlja i dobrobiti životinja, kao i da su dužni da izrade i sprovode program kontrole i smanjenja populacije napuštenih pasa i mačaka i obezbede prihvatilište.\nSavet za borbu protiv korupcije: Za marketing potrošeno 840 miliona evra\nViše iz ove kategorije « Predsednik Nezavisnog društva novinara Vojvodine: Medijsku sliku Srbije kreiraju ratni huškači\tNovosadska novinarska škola: Godišnja nagrada „Marina Kovačev“ najboljem mladom novinaru / novinarki u Srbiji »


Medicinski fakultet međunarodno sve vidljiviji i poznatiji | Foča24 | informativni portal\nMedicinski fakultet iz Foče u posljednje dvije godine znatno je povećao svoju vidljivost u međunarodnim okvirima, postavši član dvije značajne međunarodne organizacije- Evropske asocijacije medicinskih fakulteta i Svjetskog direktorijuma medicinskih fakulteta, od kojeg je ove godine stigla i potvrda na osnovu koje svršeni diplomci mogu da nostrifukuju svoje diplome u SAD i Kanadi, što do sada nije bilo moguće.\nOsim u ove dvije organizacije, Medicinski fakultet Univerziteta u Istočnom Sarajevu je već tri godine član i Evropske asocijacije za standard doktorskih studija.\nSrđan Mašić, prodekan ovog fakulteta za naučno-istraživačku djelatnost i preduzetništvo ističe da je Svjetski direktorijum velika svjetska baza medicinskih fakulteta u kojoj se nalaze sve potrebne informacije o svakom fakultetu.\n“Bilo koja članica koja se tu nalazi znači da ima sve potrebne potvrde i sertifikate da je međunarodno priznata i poznata. To je nama veoma važno jer sada naši studenti i svi nosici diploma Medicinskog fakulteta u Foči mogu da nostrifikuju diplome u SAD i Kanadi, što do sada nisu mogli, i mogu da se prijave za različite razmjene, specijalizacije i bilo kakva dalja usavršavanja”, kaže Mašić.\nOn napominje da Fakultet trenutno realizuje četiri međunarodna projekta, te da bi u oktobru ove godine, ukoliko dozvoli epidemijska situacija, trebalo da krene aktivnija razmjena studenata i nastavnog kadra.\nMedicinski fakultet već 11 godina izdaje naučni časopis “Biomedicinska itraživanja”, a od ove godine svi radovi biće na engleskom jeziku.\n“To će nam pomoći da se poveća naša vidljivost, odnosno da pokušamo da se indeksiramo u velikim medicinskim bazama, kao što je Medlajn. U međuvremenu smo uspjeli da se indeksiramo u Srpskom citatnom indeksu, tako da je naša vidljivost u regionu dosta veća nego što je bila, što znači da lakše možemo doći do potencijalnih čitalaca, a i autora”, naglasio je Mašić.\nNa Medicinskom fakultetu od prošle školske godine postoji odsjek medicine na engleskom jeziku, a upravo ovakva članstva u međunarodnim organizacijama su, navodi Mašić, neophodna za organizaciju studija za strane studente.\n“Sve ove potvrde kažu da je fakultet i priznat i poznat i onda na takvom fakultetu svako želi da studira.Sve ovo je priprema za nastavu na engleskom, gdje od oktobra očekujemo studente većinom iz Bangladeša, pa onda Italije i drugih zemalja. Prošle godine smo imali veoma uspješan prijemni ispit, neki su krenuli u nastavu, a većina je morala da odustane zato što nisu uspjeli da obezbijede vize za dolazak u BiH jer su Bangladeš i Indija sve vrijeme bili “zaključani” pa studenti nisu mogli da dođu”, navodi Mašić.\nUkoliko epidemijska situacija bude povoljna, kao što je sada, na Medicinskom fakultetu u Foči u oktobru očekuju 30 studenata iz Bangladeša.\n“Posjeta ambasadora Bangladeša je bila produktivna i dobili smo njegova obećanja i uvjeravanja da će, kao naš promoter, sigurno učiniti sve što je u njegovoj moći da ti studenti konačno dođu u Foču i počnu da studiraju”, dodao je Mašić.\nMedicinski fakultet u Foči dobio je ove godine novi izgled, zahvaljujući projektu energetske efikasnosti koji je finansirala Vlada Srpske. Uz novi krov, fasadu i sistem grijanja, Fakultet je svojim sredstvima dogradio sprat, čije unutrašnje uređenje i opremanje se ubrzo očekuje.


Novi neuspeh Partizana, poraz od Metalca\nBeta 1. novembra 2015. 18:00\nFudbaleri Metalca pobedili su danas u Gornjem Milanovcu ekipu Partizana sa 1:0 u utakmici 16. kola Super lige Srbije.\nJedini gol na utakmici postigao je Nemanja Mladenović u 17. minutu iz jedanaesterca.\nPartizan je, posle petog pozara u domaćem šampionatu, četvrti na tabeli sa 25 bodova, odnosno ima čak 19 bodova manje od prvoplasirane Crvene zvezde. Na drugoj strani, Metalac je upisao četvrtu pobedu u Super ligi Srbije, nalazi se na 11. mestu na tabeli sa 18 bodova.\nMetalac je u prvom poluvremenu nadigrao Partizan, što najbolje ilustrije i podatak da su gosti pet puta šutirali u okvir gola, a crno-beli nijednom.\nBolju igru Metalac je materijalizovao u 17. minutu golom Mladenovića iz penala.\nNajstrožu kaznu je, pre toga, skrivio Miloš Ostojić, koji je u kaznenom prostoru oborio Dejana Đenića, a sudija Dejan Dimitrijević je pokazao na belu tačku.\nOstojić je zbog tog starta zaradio žuti karton, a posle samo 15 minuta napravio je još jednu grešku. Naime, sa dve ruke je držao Đenića, a sudija Dimitrijević mu je, posle kratkog premišljanja, pokazao drugi žuti karton i put u svlačionicu.\nU nastavku utakmice Partizan je preuzeo inicijativu, a sredinom tog dela igre crno-beli su i prvi put opasnije zapretili Metalcu.\nU 62. minutu Umaru Abubakar je odličnim pasom pronašao Ivana Šaponjića, koji je krenuo u kontranapad, ali se napadač crno-belih spetljao, dao sebi predug for tako da je Nemanja Belić uspeo da interveniše. Samo tri minuta kasnije Alen Stevanović je šutirao sa ivice šesnaesterca, ali je pogodio stativu.\nIgrač Metalca Aleksandar Simov je u 80. minutu, na sredini terana, namerno igrao rukom, a sudija Dimitrijević mu je za taj potez pokazao samo žuti karton.\nI Metalac i Partizan su u drugom poluvremenu imali prilika da zatresu mrežu, ali rezultat se nije menjao.\nPartizan u narednom kolu gostuje Jagodini, a Metalac igra u Beogradu protiv Crvene zvezde.


Novi rok za Trg republike 23. januar 2020. - Sputnjik Srbija\n21:12 10 Jul 2020\n14:32 30.10.2019 (osveženo 14:45 30.10.2019) Preuzmite kraći link\n„Menja se Član 6 Ugovora za izvođenje radova na uređenju Trga republike, zaključenog između Grada Beograda i dobavljača ’Štrabag d.o.o‘, u pogledu ugovorenog roka za završetak radova. Produžava se ugovoreni rok za izvođenje radova, tako da je novi rok za završetak 23.1.2020. godine. Finansijska sredstva za izvođenje radova ostaju nepromenjena. Sa dobavljačem će biti zaključen aneks ugovora u skladu sa odredbama ove odluke“, stoji u Odluci o izmeni ugovora o javnoj nabavci, koju je 23. oktobra potpisala v.d. direktorka Direkcije za građevinsko zemljište i izgradnju Beograda Dušica Anđelković.\nIpak, pre nego što ova odluka krene da se koristi u svrhu političke svakodnevice, kao što je slučaj sa svim radovima u prestonici u poslednje vreme, treba napomenuti da se to ne odnosi na završene radove na preslaganju kocki, te da će saobraćaj na Trgu republike biti, kao što je najavljeno, pušten za dva dana.\n„Stručni nadzor je konstatovao da se radovi na otklanjanju primedbi na Trgu republike privode kraju i da će biti završeni u ugovorenom roku, ali smatra da je neophodno produžiti rok zbog dugotrajne procedure oko ugovaranja nepredviđenih radova i viškova radova. Predlažemo da se ugovoreni rok završetka svih radova produži za 90 dana, saglasno zahtevu izvođača“, stoji, između ostalog, u obrazloženju ove odluke.\nU svom zahtevu za produžetak roka, koji je podnet 27. septembra ove godine, firma „Štrabag“ je navela nekoliko razloga koji su uticali na usporavanje radova poput „obustave radova zbog arheoloških iskopavanja Stambol kapije, izmena u projektu instalacija koje su morale da se izmeste iz arheološkog nalazišta, viškova radova za koje je pokrenuta procedura ugovaranja i nepredviđenih radova za koje još nije sprovedena procedura ugovaranja“.\nSve u svemu, rok je zvanično produžen do 23. januara 2020. godine, ali su svi radovi praktično gotovi i Trg republike će, prema najava, biti potpuno otvoren i funkcionalan od petka 1. novembra.\n„Odluka o izmeni ugovora za izvođenje radova na uređenju Trga republike nije doneta zbog novih radova na terenu, već je doneta iz proceduralnih razloga. Svi radovi na uređenju Trga republike su završeni, ali je zbog dugotrajnih procedura potrebno dodatno vreme za izradu neophodne dokumentacije u vezi sa ugovorom, te je doneta odluka da se ugovoreni rok produži za 90 dana“, rekli su za „Blic“ iz Direkcije za građevinsko zemljište i izgradnju Beograda.\nprodužetak, rok, Trg Republike


Back PRIVREDA INSTITUCIJE POVRATAK ALTERNATIVNIH BILJNIH VRSTA NA MAĐARSKE I SRPSKE NJIVE\nčetvrtak, 31 januar 2019 20:59\nNa Poljoprivrednom fakultetu Univerziteta u Novom Sadu održana je Otvarajuća konferencija projekta „Cornucopia - Konkurentna održivost poljoprivrednih preduzeća kroz razvoj novih proizvoda sa dodatom vrednošću na bazi alternativnih biljnih vrsta“.\nU projektu, koji ima za cilj da sačuva od zaborava alternativne biljne vrste i njihovu namenu prilagodi savremenom načinu života, a čija je ukupna vrednost 352.798,57 evra, participiraju Fond „Evropski poslovi“ AP Vojvodine, Poljoprivredni fakultet Novi Sad, Udruženje Baštovana Senta, kao i tri partnera iz mađarske županije Čongrad. Reč je o Nacionalnom centru za istraživanje i inovacije u poljoprivredi Mađarske „NAIK“, ujedno i vodećem partneru na projektu Cornucopia, kao i Neprofitnom udruženju za istraživanje žitarica „Gabonakutato“ i Inovativnoj neprofitnoj fondaciji za agrobiotehnološki razvoj biznisa „Lavina“.\nIz Udruženja Baštovana Senta, takođe ističu da je reč o značajnom zajedničkom projektu Nacionalnog centra za istraživanje i inovacije u poljoprivredi Mađarske „NAIK-a“ i novosadskog Poljoprivrednog fakulteta.\n„Konkretan zadatak za naše udruženje je izrada digitalnog gradiva, koje će primenjivati u praksi svi oni koji će se baviti uzgojem alternativnih biljaka. Već imamo manifestaciju, koja je posvećena gastronomskim mogućnostima od alternativnih biljnih vrsta“, kaže predsednik Udruženja Baštovana iz Sente, dr Laslo Lenđel.


13/12/2021 | 20:16\nNemačka vlada zatražila je od Evropske unije da uvede sankcije srpskom članu Predsedništva Bosne i Hercegovine Miloradu Dodiku zbog pokušaja da Republiku Srpsku odvoji iz oružanih snaga BiH, poreskog i pravosudnog sistema, javlja Rojters.\nZa nemačku vladu neprihvatljivi su takvi pokušaji, rekla je u Briselu nemačka ministarka spoljnih poslova Analena Berbok.\n“Njegovi pokušaji da se odvoji su neprihvatljivi, a to znači da sadašnji režim sankcija treba iskoristiti protiv Dodika, za šta sam se zalagala ovde u Briselu”, izjavila je Analena Berbok, nakon sastanka sa kolegama u Briselu.\nRanije tokom dana, srpski član Predsedništva BiH Milorad Dodik rekao je da ni Srpska nije bez kontramera i da će, “ako Nemačka uvede sankcije, uzvratiti”.\nLideri EU će detaljnije razgovarati o situaciji na Balkanu na samitu evropskog bloka sa njihovim istočnim susedima u sredu, dodaje Rojters.\n“Samo u Srbiji EKOLOZI TUKU ljude”


ŽIVI ŠAPEKOENSE Brazilski heroj-tim odigrao prvi meč, isprsio se pred šampionom /FOTO/\nŠapekoense je odigrao prvi meč posle avionske nesreće u kojoj je stradalo 19 igrača tog brazilskog kluba.\nFudbaleri Šapekoensea i Palmeirasa\nNovi tim je igrao prijateljsku utakmicu protiv šampiona Brazila Palmeirasa na stadionu u Šapeku pred oko 20.000 navijača.\nPreživeli fudbaleri, defanzivac Neto, golman Džekson Folman i krilo Alan Rušel, pre početka su podigli trofej namenjen pobedniku Kopa Sudamerikana.\nPreživeli igrači s peharom Kopa Sudamerikane\nČlanovi porodica stradalih su dobili medalje, dok je preživeli novinar Rafael Henzel najavio utakmicu.\nBrazilski klub je doživeo veliku tragediju kada se 28. novembra 2016. u Kolumbiji srušio avion sa većinom njegovih fudbalera, stručnim štabom, čelnicima kluba i novinarima, na putu ka Medeljinu, gde je Šapekoense trebalo da igra protiv Atletiko Nasionala, prvu utakmicu finala Kopa Sudamerikana.\nZahvalnost navijača Šapekoensea\nU nesreći je poginula 71 osoba, a šest je preživelo, od kojih trojica fudbalera.


OTPEVAO SVOJE Jutjub skinuo skandalozan spot albanskog repera\nUvredljiv spot za pesmu "Puška slobode", u kojem albanski repera Arijan Aguši simulira ubijanje srpskih policajaca od noćas nije moguće videti na sajtu "Jutjub", nakon što su kosovski Srbi prijavili pesmu kao pre svega "opasan i direktan poziv na nasilje".\nInspiriše ga OVK: Arijan Aguši, reper sa terorističkim aspiracijama\nJedan dan nakon protesta Srba sa Kosova i zvaničnog upozorenja gradonačelnika Severne Mitrovice Gorana Rakića, "Jutjub" je blokirao sporni spot za pesmu "Puška slobode". Rakiće je kosovskim institucijama skrenuo pažnju da reper Aguši svojom pesmom propagira mržnju i "direktno poziva na nasilje".\nShodno pravilima korišćenja ove mreže, Jutjub zadržava pravo da ukloni ili blokira sadržaje koji promovišu nasilje i šire govor mržnje.\nZAPLENA NA KOSOVU Albanac uhapšen sa pet kilograma MARIHUANE\nNIJE HTEO DA PRAVI PAUZU DOK NE IZAĐE IZ SRBIJE Albanac koji je ubio četvoročlanu porodicu Pešić ispričao kako je došlo do nesreće\n"U TRENU SAM OSTAO BEZ NAJBLIŽIH, KAKO ĆU SAM" Deda Dragutin nadao se da mu je unuk preživeo, a onda je stigla druga TRAGIČNA VEST\n- Žao mi je, nisam želeo nikoga da povredim. Nisam u stanju da odgovaram na pitanja - rekao je danas pred Višim tužilaštvom, kako nezvanično saznaju "Novosti", Aleksandar R. (24), osumnjičen da je 1. januara pokušao da ubije Miloša S. (27) ispred lokala na Adi Huji.


Đurić: Besmislen predlog Edite Tahiri\nDirektor Kancelarije Vlade Srbije za Kosovo Marko Đurić izjavio je danas da je predlog Edite Tahiri, ministarke u Vladi Kosova zadužena za dijalog sa Beogradom, da se o demarkaciji granica razgovara u Briselu zlonameran i besmislen pokušaj sakupljanja jeftinih političkih poena među kosovskim Albancima.\nĐurić je novinarima u Beogradu rekao da je to besmislen predlog, jer između Kosova i centralne Srbije ne postoji granica niti, samim tim, može da bude razgovora o bilo kakvoj demarkaciji granice.\n"Samo država Srbija ima svoje granice, u tim granicama je priznata od strane UN", rekao je Đurić novinararima.\nOn je naveo da takve izjave samo udaljavaju dve stane i ne doprinose dijalogu, već podstiču animozitete, mržnju i sukobe.\n"Gde je tu noramalizacija odnosa, gde je bilo kakva ideja da dođe do bilo kakvog pomirenja i približavanja. Naprotiv, to je svađalačko, prizemno ponašanje sa ciljem da se skupe jefitni domaći politički peoni među kosovskim Albancima", rekao je Đurić.\nKosovska ministarka Tahiri,zadužena za dijalog, izjavila je da Priština traži da "demarkacija granice sa Srbijom" bude uključena u dijalog Beograda i Prištine, preneo je juče prištinski list "Zeri".\nĐurić je izjavio da Priština tokom pregovora u Beču nije bila sklona tome da se postigne dogovor o transportu opasnih materija i ocenio da je to politička blokada, koja suštinski postoji samo “u glavama i na papiru”.\nĐurić je rekao da Beograd ne stvara prepreke i barijere za normalno odvijanje trgovine i da bi pitanje zabrane kamionima iz centralne Srbije koji prevoze opasne materije da uđu na Kosovo trebalo rešiti dijalogom, a da je trenutna situacija štetna, nepotrebna i loša za obe strane.


Danas kad pogledamo telefonske govornice kod nas, razmišljamo o njihovoj istoriji, o ljudima i njihovim reakcijama kad su prvi put ugledali telefon. Kad prođemo pored telefonskih govornica `Malih pošta` obuzme nas osećaj nostalgije i razmišljamo kako smo svedoci jednog prošlog vremena. Zatim tu su crvene londonske govornice koje nose jednu lepu priču i svedoče o prošlosti, sadašnjosti, ali proriču i budućnost.\nZahvaljujući idejama i entuzijazmu zaposlenih u našoj ustanovi, udahnuli smo duh jednog vremena i konstruisali smo telefonsku govornicu koju smo nazvali `KNJIGOŠETALICA`, koja će biti pokretna mala biblioteka. Prevashodno cilj nam je privući što više korisnika i učiniti biblioteku mestom sastajanja i razmene knjiga. Zamisao je da ovaj knjižni kutak bude topao, da nas inspiriše, oplemeni, produhovi…


Saudijski princ priznaje postojanje saveza Rijada i Tel Aviva - 07.04.2018, Sputnik Srbija\nTurski politikolog Ozdemir Akbal je u komentaru za Sputnjik istakao da postoji mogućnost promena na Bliskom istoku i da na to upućuje izjava princa Saudijske... 07.04.2018, Sputnik Srbija\nvesti, svet, saudijska arabija, izrael, princ saudijske arabije muhamed bin salman\nVlasti Saudijske Arabije su prvi put priznale Izraelu pravo na postojanje, i to na teritoriji „istorijske postojbine“ Jevreja. Uz takvu izjavu, datu tokom duže posete SAD, princ Muhamed bin Salman el Saud posredno ukazuje da postoji mogućnost da se na Bliskom istoku uskoro dese geostrateške promene.\nIzjavivši da Izrael ima pravo na svoju nacionalnu državu, princ je faktički potvrdio postojanje saveza Tel Aviva i Rijada, smatra turski politikolog i dodaje:\n„Bez obzira na to što Saudijska Arabija, kao i niz drugih muslimanskih država, kao jedan od uslova za uspostavljanje diplomatskih odnosa navodi potrebu da se Izrael vrati u one granice koje su važile do rata 1967. godine. Savez Rijada sa Vašingtonom i antiruski stav igraju odlučujuću ulogu u odnosima Saudijske Arabije i Izraela.“\nBez obzira na sve antiizraelske izjave zvaničnika Saudijske Arabije, počevši od 1948. godine, Rijad nije učestvovao u vojnim operacijama u vezi sa šestodnevnim ratom Egipta i Sirije. Retorika Rijada je bila negativno obojena, ali su realno odnosi ove dve države značajno bolji nego što bi se to na prvi pogled moglo reći.\nPrema rečima našeg sagovornika, postepeno zbližavanje Rijada i Tel Aviva počelo je nakon 2012. godine.\n„U kontekstu lošeg položaja Irana na međunarodnoj sceni, počevši od 2012. godine, Saudijska Arabija je počela sve tešnje da sarađuje sa Izraelom. Uticaj na ovaj proces zbližavanja imali su momenti poput potpisivanja nuklearnog sporazuma između Irana i „Grupe 5+1“ i pitanje borbe protiv DAEŠ u Siriji“, izjavio je Akbal.\nTurski politikolog je podvukao da čak i bez direktnih diplomatskih odnosa Saudijska Arabija i Izrael utiču na politiku koju Amerika sprovodi u regionu.\n„Bez obzira na to što sada nema znakova da će se uspostaviti zvanični diplomatski odnosi između dve države, Izrael i Saudijska Arabija će nastaviti da utiču na regionalnu politiku i da sprovode ono što od njih očekuje njihov tradicionalni saveznik SAD. Mora se podvući da su odnosi Tel Aviva i Rijada postali bolji i bliži posebno nakon svih sirijskih dešavanja. Obe strane su u različitim oblicima izjavljivale da imaju zajednički interes u ostvarivanju regionalne bezbednosti i da rade na razmeni obaveštajnih podataka sa terena. Uz takav odnos snaga mi ćemo postati svedoci jačanja procesa približavanja stavova i mogućeg uspostavljanja odnosa Izraela i drugih država arapskog poluostrva uz posredovanje Saudijske Arabije“, zaključio je turski ekspert.


Izrael optužuju Rusiju za nanošenje štete ratu protiv terorizma\nIzrael je izrazio žaljenje zbog razgovora u Moskvi izmedju ruskih funkcionera i predstavnika islamske ekstremističke grupe Hamas.\nVršilac dužnosti izraelskog premijera Ehud Olmert založio se za ujedinjeni medjunarodni front protiv Hamasa, dok je lider te grupe, Kaled Mašal, započeo razgovore sa ruskom vladom u Moskvi. Na sastanku iza zatvorenih vrata, sa članovima svoje stranke Kadima, Olmert je navodno izjavio da bi Hamas trebalo da bude izolovan sve dok se ne odrekne nasilja, prizna Izrael i povuče svoju povelju kojom se traži uništavanje jevrejske države. Izraelska ministarka inostranih poslova Cipi Livni rekla je da je u samoubilačkim bombaškim napadima Hamasa poginulo na stotine Izraelaca:\n”Nema šta da se priča sa Hamasom, da se razgovara sa Hamasom i da se sastaje sa Hamasom, i ta poruka trebalo bi da bude jasna i jedina poruka.“\nCipi Livini je dodala da bi medjunarodna zajednica trebalo da se odnosi prema Hamasu kao prema otpadničkoj državi:\n”Hamas je teroristička organizacija, obeležena je kao teroristička organizacija i zaključak je sledeći: kada neki entitet, ili državu, vode teroristi to znači da će se taj entitet i ta vlast pretvoriti u terorističku državu.“\nIzrael bi želeo da politički i finansijski iscedi Hamas, pa je Palestinskoj vlasti ukinuo mesečnu isplatu od 50 miliona dolara koje prikuplja u obliku poreza, nadajući se da će se medjunarodna zajednica povesti za tim primerom. Izraelski funkcioneri bili su preneraženi odlukom Evropske unije da Palestincima pošalje hitnu finansijsku pomoć od 143 miliona dolara. Zajedno sa odlukom Rusije da razgovara sa Hamasom, to je veoma zabrinulo Izraelce da je medjunarodni konsenzus o izolaciji Hamasa počeo da se osipa.


Kineska građevinska kompanija objavila je vest kako je u manje od 24 sata uspešno odštampala delove za izgradnju 10 kuća uz pomoć jednog 3D štampača.\nZa razliku od dosadašnjih ideja o štampanju cele kuće, kompanija WinSun Decoration Design Engineering Co. odlučila je ištampa osnovne delove kuće i da ih montira na lokaciji gradnje. Iako ove betonske kuće ne predstavljaju 3-D otisak u svom pravom obliku, inovativno korišćenje nove tehnologije i cena kuće od 4.800 američkih dolara dovoljno su impresivni pa se veruje da će daljim razvojem usavršiti „izgradnju“ cele kuće uz ovako niske cene, piše portal CroEnergo.\nOgromni 3D printer korišćen je za ispis svih delova konstrukcije uz pomoć betona napravljenog od recikliranog građevinskog otpada, industrijskog otpada i staklenih vlakana. Iz WinSuna javljaju kako uskoro nameravaju da otvore 100 fabrika za reciklažu građevinskog materijala širom Kine kako bi osigurali sirovinu za 3D izgradnju kuća. Firma procenjuje kako bi se daljim razvojem projekta, cena izgradnje ovakve kuće mogla prepoloviti te tako osigurati pristupačan dom za najsiromašnije stanovnike ove zemlje.\nPogledajte kako se može odštampati cela kuća za 24 sata.\n#3d kuca #3d stampa #3d stampanje #kina #kuca #WinSun


Microsoft izdao hitnu zakrpu za opasan bag u Windowsu\nVesti, 07.07.2021, 10:30 AM\nMicrosoft je počeo sa isporukom hitne zakrpe za Windows kako bi otklonio kritičnu ranjivost u usluzi Windows Print Spooler. Ranjivost, nazvana PrintNightmare, otkrivena je prošle nedelje, nakon što su istraživači bezbednosti greškom objavili kod dokaza koncepta (PoC). Microsoft je izdao bezbednosne ispravke da bi otklonio ovaj bag i ocenio ga kritičnim jer napadači mogu daljinski izvršavati kod sa sistemskim privilegijama na na kompromitovanim uređajima.\nKako se Print Spooler podrazumevano pokreće na operativnom sistemu Windows, Microsoft je morao da objavi zakrpe za Windows Server 2019, Windows Server 2012 R2, Windows Server 2008, Windows 8.1, Windows RT 8.1 i razne podržane verzije Windowsa 10. Microsoft je čak uradio nešto neuobičajeno - objavio zakrpe za Windows 7, kome je zvanično podrška ukinuta još prošle godine. Microsoft još uvek nije izdao zakrpe za Windows Server 2012, Windows Server 2016 i Windows 10 Verziju 1607. Microsoft kaže da će „bezbednosne ispravke za ove verzije operativnog sistema Windows biti objavljene uskoro“.\nMicrosoftu je trebalo nekoliko dana da izda upozorenje o ranjivosti nultog dana koja utiče na sve podržane verzije operativnog sistema Windows. S obzirom da PrintNightmare omogućava napadačima daljinsko izvršavanje koda, oni mogu instalirati programe, izmeniti podatke i napraviti nove naloge sa punim administratorskim pravima.\n„Preporučujemo da odmah instalirate ove ispravke“, kaže Microsoft. „Bezbednosne ispravke objavljene 6. jula 2021. i posle toga sadrže zaštite za CVE-2021-1675 i dodatni exploit za daljinsko izvršavanje koda u usluzi Windows Print Spooler, poznat kao„ PrintNightmare“, dokumentovane u CVE-2021-34527.“


Mesi vodio Barsu do pobede, Katalonci još u trci za titulu\nFudbaleri Barselone savladali su Hetafe sa 5:2 u meču 31. kola Primere i tako nastavili poteru za Atletikom iz Madrida. Katalonci su poveli zahvaljujući sjajnoj lopti koju je iz zadnje linije Lionel Mesi dobio u prostor, nakon čega je rutinski okončao akciju za 1:0 u 8.\nFudbaleri Barselone u 31. kolu prvenstva Španije pobedili su Hetafe na Kamp Nou stadionu rezultatom 5:2 i za vodećim Atletiko Madridom, uz meč manje, zaostaju pet bodova. Hetafe je ostao na 15. poziciji sa četiri boda više od timova koji su u zoni ispadanja.\nBarselona je morala dobro da se pomuči u meču koji joj je bio "biti ili ne biti" u trci sa Realom i Atletikom za titulu, pobeda je bila imperativ, a na kraju laganih 5:2, mada su gosti dugo bili "u igri" da odnesu bod iz Katalonije.\nMesijeva noć, Barsa ima sve u svojim rukama VIDEO\nFudbaleri Barselone savladali su Hetafe rezultatom 5:2 (3:1) u poslednjoj utakmici 31. kola španske La lige. Katalonski klub je tako došao na pet bodova manje od vodećeg Atletiko Madrida i dva manje od Reala, uz utakmicu manje od oba rivala.\nDominantna pobeda Barselone, biće neizvesna trka za šampiona Španije!\nFudbaleri Barselone pobedili su Hetafe rezultatom 5:2 u 31. kola Lalige Odmah na startu utakmice u 8. minutu meča Lionel Mesi je zatresao mrežu ekipe iz madridskog predragađa. Gosti su izjednačili autogolom Legleta u 14.\nMESI PLEŠE I HOĆE TITULU! ARGENTINAC OPET RUŠI REKORDE: Barselona neće odustati!\nOmaleni Argentinac i njegova četa mogli bi neočekivano da postanu šampioni. Madriđani su gubili bodove, a Barselona ih pažljivo sakupljala čak i kad nije igrala sjajno. Bili su impresivni u drugom delu sezone, pa pobeda nad Hetafeom za njih znači samo još jedan dobro odrađen ...\nJednoga dana žaliće mnogi što ga više nema... (VIDEO)\nMozzart Sport - 23.04.2021\nDebate o tome ko je najbolji svih vremena verovatno nikada neće prestati. Dijego Armando Maradona , Pele , Johan Krojf , Ronaldo Fenomeno, Zinedin Zidan, Ronaldinjo, Kristijano Ronaldo, Lionel Mesi ... To više nije ni stvar učinka i uspeha, već ukusa jer je kroz drugačije ere ...\nRepublika - 23.04.2021\nFudbaleri Barselone savladali su Hetafe na "Nou Kampu" rezultatom 5:2 (3:1) u sklopu 32. kola španske Primere. Junak "blaugrane" još jednom je bio dvostruki strelac Lionel Mesi, a pogađali su još i Čakla (autogol), Arauho i Grizman. Argentinac je bio precizan u 8. i 33.\nFudbaleri Barselone savladali su Hetafe sa 5:2 u utakmici 31. kola La ...\nBarsa uradila domaći zadatak protiv Hetafea\nHetafe je u nedjelju zaustavio Real Madrid, nedavno je „koštao” dva boda i Atletiko, ali protiv Barselone nije imao šansi. Katalonci su na „Nou kampu” slavili 5:2 i smanjili minus u odnosu na lidera Atletiko - imaju pet bodova manje, ali i meč manje.


Koliko vremena je potrebno stranici da se rangira u TOP 10 na Google pretraživaču? - Marketinguj.me\nBy\tLazar\t/\tFebruary 21, 2017\nSearch Engine Optimization ili SEO je jedna od najisplativijih dugoročnih strategija rasta bilo kog biznisa koji je prisutan online. Jedno od najčešćih pitanja kada se priča o SEO optimizaciji je Kada mogu da očekujem konkretne rezultate?\nNajčešći odgovor na ovo pitanje je – Zavisi. I da, to uglavnom i jeste najtačniji odgovor, jer zaista mnogo faktora utiče na to koliko vremena će biti potrebno da dostignete prvu stranicu na Google pretraživaču.\nŠta je rezultat studije?\nDa li smo dobili definitivni odgovor na pitanje koliko je vremena potrebno da se neka stranica rangira u Top 10 rezultata?\nNe, nismo dobili tačan odgovor u dan koliko je vremena potrebno, iz prostog razloga što zaista mnogo faktora utiče na to. Ali sa druge strane, da, znamo da se skoro 95% stranica ne rangira u roku od godinu dana, a one koje uspeju treba im između dva i šest meseci da to urade.\nKakva su vaša iskustva? Koliko vam prosečno vremena treba da se rangirate u Top 10 rezultata za neku ključnu reč?


Najava događaja za subotu, 04. mart 2017. godine - INFORMACIJA JE KAPITAL - Capital.ba\nNajava događaja za subotu, 04. mart 2017. godine\n04. mar. 2017. 07:00 Objavljeno u NAJAVE DOGAĐAJA\nSALCBURG – U 10.30 časova predsjednik Akademije nauka i umjetnosti Republike Srpske Rajko Kuzmanović i generalni sekretar Dragoljub Mirjanić prisustvovaće svečanoj sjednici Generalne skupštine Evropske akademije nauka i umjetnosti.\nBANJALUKA – U 10.00 časova ministar rada i boračko-invalidske zaštite Republike Srpske Milenko Savanović otvoriće šahovski turnir banjalučkih srednjih škola. /Srednjoškolski dom/\nSARAJEVO – U 14.30 časova članovi Predsjedništva BiH sastaće se sa visokim predstavnikom EU za spoljne poslove i bezbjednosnu politiku Federikom Mogerini /saopštenje/;\n– u 15.45 časova predsjedavajući Savjeta ministara BiH Denis Zvizdić, njegovi zamjenici Vjekoslav Bevanda i Mirko Šarović, te ministar inostranih poslova Igor Crnadak sastaće se sa Mogerinijevom;\n– u 16.30 časova izjave za medije Zvizdića i Mogerinijeve. /zgrada zajedničkih institucija BiH/


Nakon brutalnog ubistva Fahrudina Skarepa, prije 4 mjeseca, prošlog ponedeljka 22. januara 2018. godine srpska policija, na očevid nekoliko desetina građana u Tutinu bez valjanog razloga, fizički je zlostavljala Jasmina Krkušića i nanijela mu vidljive povrede praćene bolom. Ovo nasilničko ponašanje predstavlja objektivnu opasnost da postane svakodnevna praksa srpske policije u Sandžaku.\nBošnjačko nacionalno vijeće poziva predsjednika opštine Tutin i druge nadležne organe lokalne samouprave da održe sjednicu Savjeta za bezbjednost i sjednicu Skupštine opštine, da razmotre nepovoljan razvoj političke situacije izazvane nasilničkim ponašanjem srpske policije. Da preduzmu određenje mjere i o tome obavijeste javnost, kako bi se izbjegle nekontrolisane reakcije povređenih građana.\nO svemu ovome Bošnjačko nacionalno vijeće će obavijestiti Delegaciju Evropske unije u Beogradu, OEBS, Savjet Evrope i druge međunarodne organizacije, institucije i ambasade.


Od početka sezone registrovano 126.726 obolelih od gripa – RTV SUNCE Arandjelovac\nHome » Aranđelovac » Od početka sezone registrovano 126.726 obolelih od gripa\nU Srbiji je od početka epidemiološkog nadzora registrovano ukupno 126.726 obolelih od oboljenja sličnih gripu što je za oko 16 odsto manje u poređenju sa istim periodom prethodne sezone.\nOvogodišnja sezona gripa ima uobičajeni tok, nizak intenzitet aktivnosti virusa gripa i njegova široka rasprostranjenost, saopštio je Institut za javno zdravlje Srbije „Dr Milan Jovanović Batut“.\nU poslednjoj izveštajnoj nedelji prijavljeno je 9.365 obolelih, što je za oko 20 odsto manje u poređenju sa prethodnom nedeljom. Najveća učestalost obolevanja registruje se u uzrasnim grupama od nula do četiri i pet do 14 godina.\nU Srbiji je od početka sezone nadzora virus gripa potvrđen na teritoriji 20 okruga i to virus gripa tip B i virus gripa tip A (H1).\nPrethodna: LIDL: Konkurs za 1.000 radnika – svaki minut se plaća\nSledeća: Danas dodela priznanja za najbolje sportiste


Održan sastanak predsjednika Odbora za ljudska prava i slobode sa predstavnicima Savjeta Evrope\nčetvrtak, 23 januar 2020 17:00\nNa sastanku je bilo riječi o projektu „Promocija različitosti i jednakosti u Crnoj Gori“\nPredsjednik Odbora za ljudska prava i slobode dr Halil Duković sastao se danas sa Angelom Longo, programskom menadžerkom Odsjeka Savjeta Evrope za borbu protiv diskriminacije i govora mržnje i Ninoslavom Mladenovićem, regionalnim koordinatorom projekta „Promocija različitosti i jednakosti u Crnoj Gori“.\nNa sastanku je bilo riječi o projektu „Promocija različitosti i jednakosti u Crnoj Gori“ koji Savjet Evrope sprovodi u okviru druge faze programa "Horizontal Facility" za Zapadni Balkan i Tursku, koji finansiraju Evropska unija i Savjet Evrope. Projekat će se realizovati do sredine 2022. godine i biće usmjeren na pružanje podrške Crnoj Gori u cilju unapređenja borbe protiv diskriminacije, prava LGBTI osoba, zaštite manjina i borbe protiv govora mržnje, u skladu sa standardima Savjeta Evrope.\nPolazeći od važne uloge koju Odbor za ljudska prava i slobode Skupštine Crne Gore ima u ovim oblastima razgovarano je o modalitetima i mogućnostima saradnje Odbora za ljudska prava i slobode i Savjeta Evrope u okviru pomenutog Projekta.\nImajući u vidu da je u skupštinskoj proceduri Predlog zakona o životnom partnerstvu lica istog pola, dogovoreno je da se početkom marta 2020. u Skupštini Crne Gore organizuje okrugli sto na kojem bi svi relevantni subjekti vodili otvorenu i konstruktivnu diskusiju o Predlogu zakona. Na ovaj događaj biće pozvani poslanici Skupštine Crne Gore, predstavnici Vlade Crne Gore, institucije Zaštitnika ljudskih prava i sloboda Crne Gore, Delegacije Evropske unije u Crnoj Gori, Parlamentarne skupštine Savjeta Evrope, međunarodnih organizacija sa sjedištem u Crnoj Gori, nevladinih organizacija koje se bave zaštitom prava pripadnika LGBT populacije i eksperti Savjeta Evrope koji se bave ovom oblašću. Takođe, u okviru ovog Projekta Savjeta Evrope planirano je da se sledeće godine pruži podrška Ministarstvu za ljudska i manjinska prava u donošenju podzakonskih akata koji bi trebalo da doprinesu implementaciji zakona o životnom partnerstvu lica istog pola nakon njegovog usvajanja, kao i da se doprinese sprovođenju Strategije za unapređenje kvaliteta života LGBT osoba za period 2019-2023. Iako je crnogorsko društvo patrijarhalno, zajednički je ocijenjeno da je u Crnoj Gori ostvaren napredak na promociji, zaštiti i afirmaciji prava pripadnika LGBT populacije, s tim što u narednom periodu treba nastaviti intenzivne aktivnosti u cilju daljeg unapređenja stanja u ovoj oblasti.\nDrugi aspekt projekta „Promocija različitosti i jednakosti u Crnoj Gori“ biće usmjeren na borbu protiv govora mržnje i zločina iz mržnje. U tom dijelu predstavnici Savjeta Evrope planiraju da pruže podršku instituciji Zaštitnika ljudskih prava i sloboda Crne Gore, ali i drugim institucijama koje se bave ovim problemom.\nPredsjednik Odbora za ljudska prava i slobode je informisao sagovornike o načinu radu Odbora, ključnim aktivnostima u oblasti zaštite od diskriminacije svih ranjivih grupa i projektu Vestminsterske fondacije za demokratiju u kojem učestvuju odbori za ljudska prava i rodnu ravnopravnost zemalja Zapadnog Balkana. Istakao je da će se u okviru projekta Vestminsterske fondacije za demokratiju sprovesti pilot projekat post-zakonodavnog nadzora za Zakon o zabrani diskriminacije lica sa invaliditetom kojim će se ispratiti stepen implementacije ovog Zakona. Zaključio je da je crnogorsko zakonodavstvo u ovoj oblasti usklađeno sa međunarodnim standardima, s tim što veću pažnju treba usmjeriti na implementaciju zakona.\nPredsjednik Odbora dr Halil Duković je iskazao spremnost za saradnju Odbora sa Savjetom Evrope u nadi da će ista doprinijeti daljem unapređenju rada ovog Odbora i poboljšanju stanja u oblasti ljudskih prava i sloboda svih građana Crne Gore.


Aplauzi, emocije, mladost i talenat zaustavili kišu - Sandžak Haber - Sandžačke Internet Novine\nNaslovna Sandžak Novi Pazar Aplauzi, emocije, mladost i talenat zaustavili kišu\nAplauzi, emocije, mladost i talenat zaustavili kišu\nNovi Pazar – Višesatni program, revija muzikalnosti, talenta I mladosti ukrasili su veceras pred brojnim posetiocima, 553. rodjendan Novog Pazara. Koncertom koji je okupio najbolje medju izuzetnima, u svetu ritma istaknute Novopazarce obelezen je izmedju ostalog Dan grada.\nDa je napravljen pravi potez potvrdili su I brojni posetioci koncerta odrzanog u pesackoj zoni . Ucenici osnovnih I srednjih skola pevali su u cast svoje carsije najzahtevnije muzicke numere razlicitih zanrova, izvodili cudesne plesne korake ali I demonstrirali privrzenost tradiciji I sevdahu za koji su neki od njih zaista rodjeni, uprkos zivotnom dobu u kome se nalaze.\nNa koncertu su se predstavili najuspesniji pojedinci I grupe sa nedavno odrzane I vise nego uspesne Smotre stvaralastva mladih. Od moderne plesne koreografije do folklornih izvedbi, od zabavne muzike do starog dobrog sevdaha, sve to su Novopazarci imali priliku da vide I cuju zahvaljujuci raskosnim darom bogato nagradjenoj mladosti, koja je rodjena I raste bas u nasem gradu. Okupljene je na kratko pozdravio direktor Kulturnog centra Husein Memic, apelujuci na predstavike medija da doslednije promovisu mlade, kao najvece bogatstvo Novog Pazara.\nSalve aplauza, nastupi ucenika, neponovljiva I gotovo neopisiva atmosfera u publici bili su dobar slagort za iskusnije, poput vec afirmisanog Harisa Skarepa, Snezane Vusovic, fenomenalnog Amira Lakote I brojnih bendova. Svi oni su se ranije usunjali u srca publike a vecerasnjim koncertom ucvrstili svoje pozicije. Ne samo da su pevali I plesali sjajno, vec su to ucinili za svoje sugradjane, svoj grad I njegov rodjendan, uputivsi mu najoriginalniju I najsrdacniju cestitku koji ljudi mogu dati, ustupanjem sopstvenog talenta. Kisa koja je ceo dan padala, stala je uoci samog koncerta,omogucivsi ljubiteljima dobrog zvuka I koreografije da istinski uzivaju u program pripremljenom posebnim povodom za citav grad.\nPrethodni tekstOsveta – Ugljanin odneo kožnu garnituru iz vlade\nSledeći tekstZaslužni novopazarci dobili plakete od grada


Epidemiološka situacija u ZDK-u nestabilna s tendencijom pogoršanja - Hronika.ba\nEpidemiološka situacija u Zeničko-dobojskom kantonu (ZDK) je nestabilna s tendencijom pogoršanja u zadnjoj sedmici, konstatirano je na današnjoj sjednici Kriznog štaba Ministarstva zdravstva ZDK.\nČlan Kriznog štaba i direktor Instituta za zdravlje i sigurnost hrane Zenica Senad Huseinagić rekao je da se tokom pandemije kontinuirano bilježe oscilacije u broju oboljelih, jer u jednom periodu taj broj raste, a potom se smanjuje.\n– Broj aktivnih slučajeva je znatno ispod maksimalnog broja koji smo imali tokom augusta, ali u ovoj sedmici bilježimo rast i za očekivati je da će se i u narednoj sedmici taj broj povećavati, a potom očekujemo da će doći do smanjenja – kazao je Huseinagić.\nKrizni štab je usvojio i revidirani Krizni plan na osnovu preporuka Kriznog štaba Federacije Bosne i Hercegovine i eksperata Svjetske zdravstvene organizacije.\nPlan je prilagođen novim okolnostima i saznanjima o načinu prenošenja i virusu Covid-19, a novina je da su ublažene određene restrikcije koje se tiču upotrebe zaštitne opreme u zdravstvenim ustanovama, saopćeno je iz Press službe ZDK-a.\nNaredni članakPromovisana knjiga Abdulaha Sidrana – “A Nurija veli”


Prva strana fabrika u Vrbasu posle više decenija - PKS-RPK Novi Sad\nPosle više decenija, u opštinu Vrbas stigla je prva grinflid investicija. Italijanska kompanija „Manifatture Settentrionali” kupila je parcelu u Bloku 100, na kojoj će graditi nove pogone tekstilne industrije. Ugovor o kupoprodaji potpisali su vlasnik italijanske kompanije Đovani Kavadini i predsednik opštine Vrbas Milan Glušac.\n– Pregovori o investiciji trajali su nekoliko meseci – kaže Glušac za „Dnevnik”. – Uspeli smo da ubedimo italijansku kompaniju u to da smo upravo mi mesto gde treba da investiraju, iako su u konkurenciji bile i druge opštine. Reč je o poznatoj italijanskoj tekstilnoj kompaniji u kojoj će posao dobiti 70 radnika, što je za našu opštinu veoma značajno, a svi proizvodi će se izvoziti.\nPrvi čovek vrbaske opštine ističe da je dolazak stranog investitora koji će obezbediti posao za 70 radnika posebno značajan ako se zna da je taj grad osamdesetih godina bio treći grad u bivšoj SFRJ po privrednoj snazi i aktivnosti.\n– Međutim, tranzicija i sve ono što u čemu smo se našli doprinelo je tome da Vrbas privredno osiromaši. Od 2008. do 2012. godine opština je ostala bez 5.500 radnih mesta jer je veliki deo nekada jake industrije uništen ili privatizovan. To što su radnici ostali bez radnih mesta uticalo je na opštinski budžet jer se u njega sliva 100 miliona dinara manje na ime doprinosa, što se i te kako oseti. Dolaskom ovih prvih investitora – a očekujemo da ih u narednom periodu bude još – i otvaranjem novih radnih mesta, biće dobro svima pa i lokalnoj samoupravi – objašnjava Glušac.\nNaš sagovornik dodaje da lokalna samouprava čini sve što može da bi strani investitori, ali i domaći, prepoznali opštinu Vrbas kao mesto u koje treba ulagati. Nedavno je od Ministarstva finansija tražio i da se ponovo razmotri odluka o razvijenosti opština jer je po njoj Vrbas svrstan u razvijene lokalne samouprava, što nakon svih tranzicionih gubitaka nije.\n– To što smo svrstani u razvijene lokalne samouprave onemogućava nam da u većem procentu konkurišemo za subvencije i druga sredstva koja pripadaju opštinama niže razvijenosti. Borimo se kako znamo i umemo, a prednjačimo u izrađenim i odobrenim projektima, i raznim sertifikatima koje dobijamo do konkretnih poslova. Sertifikacijom opštine uspeli smo da garantujemo investitorima da im se isplati da ulažu u Vrbas, da za to postoje svi uslovi i da nema neizvesnosti niti razloga da odu iz njega – objašnjava Glušac.\nVrbas, dodaje, mnogo radi na projektima kojima aplicira kod Republičke i Pokrajinske vlade, koje uvažavaju specifičnosti te lokalne samouprave i čine sve da građanima život bude kvalitetniji.\n– Imamo dobru saradnju s državom i Pokrajinom, i to rezultira dobijanjem određenih para. Preko Kancelarije za energetsku efikasnost dobili smo 1,6 milion švajcarskih franaka za optimizaciju javnih objekata, od Pokrajinske vlade smo za kanalizacionu mrežu dobili 50 miliona dinara i negde oko 40 miliona dinara od Kancelarije za javna ulaganja Republike za sanaciju i adaptaciju škole „Petar Petrović Njegoš“. Ta informacija nam je stigla . Ambasada Turske, s kojom opština ima dobru saradnju, finansira projekat izgrališta za decu s 8,5 miliona dinara. Ništa od toga ne bismo dobili da nismo imali dobre projekte i podršku obeju vlada – kaže Glušac.\nTražiće i državne subvencije\nNakon što je opština potpisala kupoprodajni ugovor s italijanskom kompanijom, pokušaće da obezbedi državne subvencije za otvaranje novih radnih mesta.\n– Opštini Vrbas bi mnogo značile i državne subvencije koje se dodeljuju stranim investitorima koji odluče da ulože svoj kapital i zaposle lokalnu radnu snagu. Nakon što smo potpisali ugovor s ovom italijanskom kompanijom, obratićemo se resornom ministarstvu da vidimo šta opštini Vrbas pripada, odnosno šta bi mogla ponuditi italijanskoj kompaniji, i da se u narednom periodu vodimo s tom pričom i s drugim investitorima – kaže Glušac.\nUlovili 813 ilegalnih firmi\nU prva dva i po meseca ove godine sprovedeno je nešto više od 7.000 inspekcijskih nadzora, tokom kojih je…


Čak Hejgel, predsednik Upravnog odbora Atlantskog saveta i kopredsednik Predsedničkog savetodavnog odbora za obaveštajna pitanja.\nPovodom najnovijeg izveštaja Međunarodne agencije za atomsku energiju - IAEA – koja kaže da postoje uverljivi dokazi da Iran nastoji da razvije nuklearno oružje, razgovarali smo sa Čakom Hejgelom, predsednikom Upravnog odbora uticajnog Atlantskog saveta i kopredsednikom Predsedničkog savetodavnog odbora za obaveštajna pitanja. Hejgel, koji kaže da je pomenuti izveštaj važan, protivi se eventualnom vojnom napadu na Iran.\n„Međunarodna agencija za atomsku energiju je veoma važna institucija, jer je to jedino međunarodno telo sposobno da utvrđuje stanje nuklearne tehnologije u svakoj zemlji, ali koje očigledno nije savršeno. Sve nalaze te agencije treba s pažnjom proučiti i uzeti u obzir u formulisanju kratkoročne i dugoročne politike prema Iranu. Lično sam se uvek zalagao da u traganju za rešenjem iranskog pitanja sarađujemo sa Ujedinjenim nacijama i njihovim agencijama, ali i sa zemljama saveznicama u tom regionu kao što je Turska. Ona je u ovom slučaju veoma bitna.“\nO ozbiljnosti najnovijih saznanja o iranskom nuklearnom programu, Hejgel kaže da Međunarodnu agenciju smatra veoma važnom i zbog toga što je to jedino mesto na kome se sustiču sve analize i informacije o nuklearnim programima širom sveta. Upitan da prokomentariše najnovije pretnje Izraela da je spreman na vojnu akciju protiv Irana, naš sagovornik kaže:\n„I ranije je bilo takvih pretnji. Izrael očigledno ima pravo da sledi politiku kojom štiti svoju bezbednost i nacionalne interese. To je pravo svake zemlje i sve zemlje se time rukovode, uključujući Sjedinjene Države. Sve zemlje takođe upotrebljavaju izraz da sve opcije ostaju otvorene. Međutim ne mislim da je vojni napad na Iran najbolja opcija. Mislim da bi to bilo neodgovorno. Istina, situacija bi za šest meseci mogla da izgleda drugačije, što bi moglo da promeni izbor postojećih opcija. U takvim okolnostima rad Međunarodne agencije za atomsku energiju postao bi još važniji. Isto važi za ulogu naših saveznika u regionu.\nPodsetio bih da, kada se neka zemlja odluči na rat, na scenu stupaju svi mogući nepredvidljivi faktori. Tu veoma tešku lekciju Sjedinjene Države su naučile tokom dugotrajnih ratova u Iraku i Avganistanu, koje sada nastojimo da privedemo kraju i koji su naneli veliku štetu našoj zemlji. Nenamerne posledice ratnih zbivanja neumitno postaju dominantni faktor. Ukupan region biva uvučen u rat. O svemu tome treba uvek voditi pažljivo računa.“\nČaka Hejgla smo takođe pitali da li bi eventualna izraelska vojna akcija automatski uvukla SAD u rat sa Iranom.\n„Mislim da se najgori scenario uvek mora imati u vidu. Ne govorim sada u ime zvanične Amerike, već u svoje lično ime, ali na osnovu onog što nam je trenutno poznato i što nam govore saveznici, rekao bih da bi u ovom trenutku vojna akcija bila pogrešna i najopasnija opcija.“


April 2018 - Fudbalski klub Kozara - Gradiška\nNa Gradskom stadionu u Gradišci odigrana je danas utakmica 2. kola Lige za ostanak u kojoj je FK Kozara savladala Slogu iz Doboja sa 4-1. Po toplom i vedrom vremenu, oko 200 gledalaca uživalo je u odličnoj fudbalskoj predstavi. Od prve minute inicijativu preuzimaju fudbaleri Kozare, bodreni malom ali glasnom grupom navijača Kozare popularnih Žabara. […]\nSutra je na rasporedu 2. kolo Lige za ostanak. FK Kozara će na Gradskom stadionu u Gradišci dočekati Slogu iz Doboja, jednog od direktnih konkurenata za opstanak. Prilika je to da fudbaleri Kozare prekinu golgeterski post i osvoje važne bodove u borbi za opstanak. Vaša podrška sigurno će im mnogo značiti te Vas pozivamo da […]\nPioniri i predpioniri bolji od Brođana\nDanas su odigrane utakmice 16. kola Lige pionira. Naši najmlađi na stadionu FK Omladinac u Brestovčini ugostili su ekipe Polet 1926 iz Broda i zabilježili dvije pobjede. Pioniri su slavili sa visokih 9-1 (strelci. Kisin D., Beuk S. (2), Pejić S., Veljkić Đ., Šmitran D. (2), Budimlić N. i Kisin V.), dok su predpioniri zabilježili […]\nLiga za ostanak počinje u subotu\nDanas su Banja Luci izvučeni takmičarski parovi i raspored za nastavak prvenstva u I ligi Republike Srpske. Prvih šest ekipa nastavlja takmičenje u Ligi za prvaka, dok posljednjeplasiranih šest, a među njima i FK Kozara nastavlja takmičenje u Ligi za opstanak. Igra se još deset kola, a već ove subote u 1. kolu Lige za […]\nGoleade juniora i kadeta\nU utakmicama 19. kola Omladinske lige Grupa Zapad juniori i kadeti FK Kozara dočekali su danas na Gradskom stadionu u Gradišci svoje vršnjake iz Sloge (Bos. Otoka) i pritom zabilježili dvije pobjede sa visokim rezultatima. Kadeti su slavili sa 8-0 a golove su postigli Đorđić M. (3), Borković N., Vuleta S., Koljanin M. (2) i […]


Teško povređen pešak - Top Novosti\nNaslovna Hronika Teško povređen pešak\nU Jasenici, opština Žotorađa, 17. aprila 2015. godine, dogodila se saobraćajna nezgoda u kojoj je jedna osoba zadobila teške telesne povrede, saopštila je policija\nDo saobraćajne nezgode je došlo kada je vozač putničkog vozila „mercedes“ prokupačkih registarskih tablica, oborio pešaka koji je u tom trenutku prelazio ulicu. Pešak je zadobio teške telesne povrede i upućen je na dalje lečenje u Opštu bolnicu u Prokuplju.\n– Zorica S. (1971) iz Jasenice, Žitorađa, je povređena danas, kao pešak, na teritoriji opštine Žitorađa, kada je udarilo putničko vozilo u pokretu. Ona je kolima HMP dovežena u Opštu bolnicu u Prokuplju oko 11h, gde je konstatovana povreda leve nadlaktice u vidu preloma, te je pacijentkinja zadržana u Odeljenju ortopedije Opšte bolnice u Prokuplju radi daljeg lečenja, kaže portparol prokupačke bolnice dr Marija Despotović.\nUviđaj su izvršili pripadnici Ministarstva unutrašnjih poslova u Žitorađi po ovlašćenju osnovnog javnog tužioca u Prokuplju, navodi se u saopštenju policije.


Povodom najnovijeg razvoja događaja o koncesijama na rijeci Drini, nakon odluke Ustavnog suda BiH iz 2020. godine i gotovo dvogodišnje rasprave o ustavnosti dodijeljenih koncesija za izgradnju hidroelektrana na Drini između bh. entiteta RS i susjedne države Republike Srbije, reagirao je kandidat ujedinjene opozicije i delegat u Domu naroda Parlamentarne skupštine BiH dr. Denis Bećirović.\n„Koncesija na ukupno tri hidroelektrane na rijeci Drini u vrijednosti višoj od milijarde KM je neustavna jer su bh. entitet RS i Republika Srbija potpisale nešto što je u suštini međudržavni ugovor, iako jedna strana – entitet RS nema državni kapacitet već je samo jedna administrativna jedinica u nezavisnoj i suverenoj državi Bosni i Hercegovini.\nEntitet RS u slučaju hidroelektrana na Drini nije dobio nikakvu saglasnost od Parlamentarne skupštine BiH i zato ovaj entitet mora prestati imitirati i podrivati državni suverenitet Bosne i Hercegovine. Koncesije drugim državama mogu se odobravati isključivo u skladu sa saglasnostima koje za takve ugovore daje državni parlament.\nUstav BiH ne dozvoljava entitetima da sklapaju međudržavne ugovore jer Dejtonski mirovni sporazum nije entitetima priznao međunarodni subjektivitet. Država mora odgovoriti i zaštititi napadnuti energetski suverenitet Bosne i Hercegovine, koji je izložen učestalim napadima i osporavanju iz Republike Srbije, ali i iz Republike Hrvatske.\nJasno je da bh. entitet RS kao i bh. entitet FBiH nisu države i da to nikada neće ni biti, te da država Bosna i Hercegovina nije državna zajednica kako to neki pokušavaju lažno predstaviti.\nUstavni sud BiH je rješavajući po apelaciji donio djelomičnu odluku te odlučio da spor između države Bosne i Hercegovine i bh. entiteta RS riješi na način da ovo pitanje proslijedi Zajedničkoj komisiji za koncesije kao drugostepenom organu koji rješava pitanje sporova koncesione naravi.\nVažno je napomenuti da Komisija nije otklonila ozbiljne pravne i proceduralne nedostatke što znači da je sastav Komisije sporan po svom mandatu jer su istekli mandati članova Komisije, te da je predsjedavajući Vijeća ministara BiH Zoran Tegeltija svoja ovlaštenja iskoristio da bi za predsjednika imenovao aktualnog potpredsjednika kojem je mandat istekao. Proceduralni nedostaci već su problematizirani na Apelacionom sudu BiH, a ponovno ih je aktivirao i jedan od članova Komisije“, istaknuo je Bećirović.\n> Bećirović: U Dodikovoj mašti živi svašta, u stvarnosti samo država Bosna i Hercegovina!


Henman: Marej mora da analizira svoj tim i način života\nBivši britanski teniser Tim Henman rekao je da bi njegov sunarodnik Endi Marej možda trebalo da preispita svoju odluku o angažovanju Ameli Morezmo za trenera.\nOn ove sezone nije ostvario očekivane rezultate, a u poslednjih pet nedelja osvojio je tri turnira i u poslednjem trenutku obezbedio plasman na završni Masters u Londonu.\nMediji i navijači su ga pohvalili zbog velike borbe na nedavnim turnirima, posebno u dva finala protiv Španca Tomija Robreda, tokom kojih je spasao 10 meč lopti, ali Henman nije zadovoljan.\n"Nisam video trening (Mareja i Morezmo), ali mislim da on ne igra na pravi način. Imao je te 'fantastične mečeve' protiv Robreda. Španac je teniser koji je imao sjajnu karijeru i ispunio potencijal, ali je Endi u drugačijoj klasi. Endi bi u tim mečevima trebalo da bude dominantan i da pobedi sa 6:3, 6:3. Tri sata i 20 minuta trajanja meča u dvorani? Nešto nije u redu. Mora da zastane i analizira svoj tim, način života i vidi da li to funkcioniše dobro. Na kraju, samo on može da odgovori na to pitanje", dodao je on.\nMarej je sezonu završio ponižavajućim porazom od Rodžera Federera, 0:6, 1:6, na Mastersu u Londonu.\n"U tom meču Marej nije imao igru. Kakav je bio plan? To je u stvari bio Federerov šou. Rodžer je igrao fantastično, ali Endi je trebalo da bude aktivan. Ono što je uzbudljivo kod Endija je to što nema udarca u tenisu koji on ne može da izvede. Ako ih već poseduje, zašto ih ne koristi. On mora da bude aktivniji i ofanzivniji, a ne da pušta protivnike da diktiraju ritam. Ima dobar dvoručni bekhend kao Đoković, ali ga ne koristi mnogo", dodao je Henman.


Jelena Maćić nakon hapšenja više nema fejsbuk profil!\nŠminkerka Jelena Maćić, privedena je prekjuče zbog širenja panike putem društvenih mreža.\nNju je policija privela na informativni razgovor, gde su joj rekli da je za to kazna od šest meseci, do pet godina.\nJoš uvek nije poznato da li je Jelena sama ugasila profil ili joj je ugašen do daljnjeg zbog navedenih razloga, ali kada probate da odete na njen profil pojavljuje vam se znak odozgo sa slike.\nMoj Relja je pravi prvak\nMilica Mihajlović, naša poznata glumica, igra jednu od glavnih uloga u novom filmu reditelja i scenariste Miroslava Momčilovića „Čekaj me, ja sigurno neću doći”. Milica i njen suprug, uspešni glumac Voja Brajović imaju ovih dana još jedan zadatak - pomažu svom sinu Relji da se što bolje uklopi u prvi razred osnovne škole.\nLepotice čarobnog glasa\nPobeda Srbije i Marije Šerifović sa pesmom „Molitva“ na „Evroviziji“ dugo će se pamtiti. Fenomenalan scenski nastup i pet devojaka koje su pevale prateće vokale u Helsinkiju obeležili su finalno veče ove prestižne muzičke manifestacije, koja će se naredne godine, po prvi put, održati u Srbiji.\nŠerbedžija slavio go do pojasa\nMOTOVUN - Umesto viđenih i poznatih Hrvata, 14. Motovun film festival su otvorili advokat bivšeg premijera Ive Sanadera i dugogodišnji prijatelj festivala Čedo Prodanović, ali i branilac bivšeg potpredsednika Vlade Republike Hrvatske Damira Polančeca- Anto Nobilo.\nŠta će joj reći novi dečko? Rijana pokazala obline u mrežastoj haljini\nPevačica je zbog specifičnog stila oblačenja proglašena modnom ikonom 2014. godine, a od zanimljivih kreacija ne odustaje.\nKRAJ LJUBAVI Razvode se Nina i Branislav Lečić\nSlavni par Nina i Branislav Lečić odlučili su da se razvedu nakon šest godina braka.


Večeras u emisiji “Slobodni ljudi” TV Slon upoznajte Ermina Jusufovića – Zona047\nobjavio\tZona047.ba\t11. Februara, 2018.\t795\tpregleda\nVečeras u emisiji “Slobodni ljudi” TV Slon upoznajte Ermina Jusufovića\nU nedjelju, 11. februara u 20:00 sati u emisiji Slobodni ljudi u programu TV Slon upoznajte Ermina Jusufovića iz Lukavca, dugogodišnjeg reprezentativca Bosne i Hercegovine u sjedećoj odbojci, i člana Sportskog kluba invalida sjedeće odbojke ”Sinovi Bosne” Lukavac.\nJusufović je izuzetno uspješan sportista koji je zlatnu medalju na evropskim prvenstvima osvojio čak osam puta, a nije zanemariv ni broj medalja osvojenih na svjetskim prvenstvima.\nErmin Jusufović najbolji je sportista TK za 2016. godinu, a okitio se i značajnim priznanjem na posljednjem izboru za sportistu godine Federacije Bosne i Hercegovine, a klub ”Sinovi Bosne” čiji je kapiten na državnom izboru za prošlu godinu osvojio je također trofej.\nOvog uspješnog i talentiranog sportistu i njegov životni put predstavljamo u ovosedmičnoj emisiji Slobodni ljudi.\nIza Ermina je težak životni put, koji se nakon njegovog ranjavanja i amputacije noge okrenuo u potpunosti, no danas je on sretan i ispunjen čovjek, koji zrači pozitivnom energijom.\nU Slobodnim ljudima između ostalog saznajte kako je započeo karijeru u klubu ”Sinovi Bosne” i kako je tekao put do reprezentativnog dresa, šta smatra najvećim uspjehom, te koju medalju je u moru osvojenih u proteklim godinamam izdvojio kao najdražu.\nRepriza emisije je u ponedjeljak, 12. februara u 16:15 sati, a nakon emitovanja u programu naše televizije snimak će biti dostupan i na službenom youtube kanalu RTV Slon.


Kurc: Civilno društvo uključuti u stabilizaciju BiH — Radio Velkaton : Radio Velkaton\nRadio Velkaton > Bosna i Hercegovina > Kurc: Civilno društvo uključuti u stabilizaciju BiH\nMinistar inostranih poslova Austrije Sebastijan Kurc zatražio je da se civilno društvo uključi u stabilizaciju Bosne i Hercegovine (BiH), te ukazao da bi dalja stagnacija imala negativne posljedice po region i EU.\n„Važno je da političke elite u BiH čuju želje građana“, naglasio je on sinoć u Beču, otvarajući konferenciju „Civilno društvo kao faktor promene“.\nKurc je kazao da ovim skupom Austrija nudi platformu za razmjenu ideja i time doprinosi jačanju civilnog društva u BiH.\n„Ne smijemo dozvoliti da zemlja dalje stagnira, jer bi to imalo negativne posljedice po cio region, a i EU. Naši napori su usmjereni ka tome da zajedno sa lokalnom politikom, civilnim društvom i međunarodnom zajednicom brže približimo zemlju Evropi“, poručio je on.\nKonferencija koja se održava do srijede na bečkom „Bolcman institutu za ljudska prava“ bavi se iskustvima stečenih tokom građanskih protesta u BiH, kao i temama budućnosti, koje su bitne za civilno društvo.\nNa skup su pozvani angažovani predstavnici građana iz svih dijelova BiH, kao i eksperti regiona i Austrije.\n„Civilno društvo zaslužuje našu podršku kako bi se povećao pritisak na politiku, koja je od kraja rata isuviše okrenuta etničkim i partijsko-političkim interesima, a manje interesima građana“, ocjenio je Kurc.


Vulin: Od sutra istraga o finansijskim poslovima Veljka Belivuka | Blok vesti\nVulin: Od sutra istraga o finansijskim poslovima Veljka Belivuka\nMinistar unutrašnjih poslova Aleksandar Vulin izjavio je da se sutra nastavlja istraga o finansijskim poslovima uhapšenog Veljka Belivuka i njegovih saradnika, ali i provera ko je iz struktura države pomagao kriminalcima.\nVulin je za RTS rekao da se grupa za sada tereti za tri ubistva, a da je policija pretresla 30 lokacija u celoj zemlji i da su pronađeni oružje, droga, novac, "nedozvoljeni predmeti i stvari koje su kriminalcima služile za izvršenje krivičnih dela".\nOn je ponovio da nema organizovanog kriminala bez učešća ljudi iz MUP-a, pravosuđa i vladajućih struktura države, da su u ovom slučaju uhapšeni neki aktivni zatvorski čuvari i policajci, ali da se istraga nastavlja.\n"Sada je na redu pravosuđe ali mi ne stajemo. MUP i BIA sutra proveravaju imovinu uhapšenih, ali ovo je hobornica sa mnogo krakova čiji je samo jedan krak udaren", rekao je Vulin i dodao da sigurno postoji jači centar koji je pripadnike kriminalne grupe snabdevao drogom.\nVulin je ponovo izneo teoriju da je snajperska puška nađena kod Belivuka i njegpvih saradnika bila namenjena ubistvu predsednika Aleksandra Vučića, jer kako je rekao, atentatom na ministra policije borba protiv kriminala zaustavila bi se na pet šest dana, ali ubistvom Vučića ta borba bi bila zaustavljena.\nPotvrdio je da član Državnog veća tužilaštva Tomo Zorić koji je bio u društvu jednog od kriminalaca tokom hapšenja, nije saslušan, i dodao da odluku o tome donosi tužilaštvo.\nVulin je rekao da kao građanin očekuje da će Zorić biti saslušan o tom slučaju.\nPrevious articleNIKOLA SA DRUGE PLANETE: Pogledajte svaki od Jokićevih 50 poena rekord karijere (VIDEO)\nNext articleOBARA REKORDE I NE HAJE ZA TO: Jokić, prvi centar od Karima koji je ubacio 50, prvi Balkanac…


NEUVRŠTENA TAČKA KAO GLAVNA TEMA SEDNICE SKUPŠTINE GRADA: ISPIRANJE PASULJA - Magločistač\nPočetna Aktuelno NEUVRŠTENA TAČKA KAO GLAVNA TEMA SEDNICE SKUPŠTINE GRADA: ISPIRANJE PASULJA\nPostavio/la: MagločistačObjavljeno: 24.11.2016 Kategorija: AktuelnoNema komentara\nČelni ljudi PU „Naša radost“ dali oprečne izjave o tome je li u porcijama pasulja bilo kamenčića, a tehnički direktor Veljko Vojnić koji tvrdi da ih nije bilo tvrdi i da su novinari krivo protumačili reči direktora Jaše Šimića koji tvrdi da ih je bilo\nTehnički direktor PU „Naša radost“ Veljko Vojnić – stručnjak za kamenčiće, foto: Magločistač\nIstina o tome da li je 27. oktobra bilo kamenčića u porcijama pasulja u objektu „Šumice“ u Predškolskoj ustanovi „Naša radost“ krije se u jednostavnoj činjenici: ili ne laže direktor Jašo Šimić kada kaže da jeste ili ne laže tehnički direktor te ustanove Veljko Vojnić kada kaže da nije.\nJašo Šimić je, prema tvrdnjama dopisnica „Blica“ i „Politike“ Biljane Vučković i Aleksandre Isakov, nedosmisleno potvrdio da su se inkrimisani nejestivi predmeti našli u dečjem obroku, ali zato Veljko Vojnić kaže kako je isti njemu rekao da je kamenčića bilo jedino u džaku pasulja koji su naknadnim prebiranjem otklonjeni pre kuvanja. Razgovor s kolegom direktorom – ali i tvrdnja da „Naša radost“ zbog navedenog slučaja nije dobila nijednu predstavku ni roditelja, niti Saveta roditelja, niti iz samog vrtića – Vojniću su poslužili da posumnja u to koliko novinari vladaju maternjim jezikom, odnosno koliko razumeju šta im sagovornik kaže i na koncu koliko na osnovu toga verodostojno prenose nečije izjave.\n„Imam generalno primedbu da se izjave često od nas uzimaju telefonom, pa, kako se razumeju, kako se prenesu… Zato mi pozivamo, kad god ima neki problem: dođite svi, dođite, zajedno ćemo proveriti da li taj problem postoji. Ako postoji, mi ćemo ga otkloniti“, objasnio je Vojnić uzrok problema, pozvao na njegovo otklanjanje i ustvrdio kako se u „Našoj radosti“ sve procedure primenjuju u skladu sa zakonom, dodajući da je cela stvar „spinovana i tako preneta“.\nS obzirom na to da se o prilikama u „Našoj radosti“ govori već na nekoliko sednica Skupštine grada, Vojnić kaže kako je očito da opozicija pravi hajku na ovu ustanovu:\n„Ne bih rekao da su i mediji uključeni u hajku, ali opozicija jeste. Tako mi se čini. Nemam dokaza da li oni to smišljeno i namerno rade, ali mislim da ono što oni rade ne odgovara onome što se zaista dešava u ‘Našoj radosti'“.\nA šef odborničke grupe Pokret za građansku Suboticu Jenő Maglai, koja je i (bezuspešno) inicirala pitanje smene članova Upravnog odbora „Naše radosti“, kaže kako je poslednji slučaj definitivno srozavanje rada i ugleda ove ustanove. Kao najvećeg krivca za to on označava direktora Jašu Šimića za kog tvrdi da nije sposoban kvalitetno upravljati ovom ustanovom.\n„Mi kao odbornička grupa ne možemo da tražimo smenu direktora, jer po zakonu to može da predloži samo Upravni odbor ili eventualno republičko Ministarstvo ili Pokrajinski sekretarijat. Zato smo i tražili smenu Upravnog odbora koji nemo i slepo gleda sve šta se dešava u ‘Našoj radosti'“, kaže Maglai, dodajući da su Vojnićeve reči, za kog tvrdi da je politički komesar u „Našoj radosti“, zapravo realnost u toj ustanovi u kojoj se afere nižu jedna za drugom.\nMaglai kaže i da je kao bivši gradonačelnik pre dve godine bezuspešno predlagao Savezu vojvođanskih Mađara, stranci kojoj je tada pripadao, smenu Jaše Šimića i da se dovede nestranačko rukovodstvo u „Našu radost“, ali su se, umesto toga, povećali stranački apetiti da u tu ustanovu nameštaju svoje kadrove, što za posledicu, kako kaže, imamo postojeću situaciju. A postojeću situaciju on opisuje ovako:\n„Niko ne sme da govori u toj ustanovi, jer je u njoj strahovlada i svi se od novog rukovodstva plaše za svoja radna mesta. Veoma je loša radna atmosfera, ljudi dolaze na posao s grčevima u stomaku, posebno vaspitačice. Na njih se sada vrši pritisak da rade poslove koji nisu u oblasti vaspitanja i, na žalost, došli smo u situaciju da se najviše računa vodi o papirologiji, a najmanje o deci“.\nSubotička dopisnica „Blica“ Biljana Vučković u izjavi za „Magločistač“ nedvosmislena je i kada je reč o Jaši Šimiću i kada je reč o Veljku Vojniću:\n„Ja sam nazvala gospodina Šimića i pitala ga da li je bilo kamenčića u pasulju i on je rekao da jeste, da je bilo pet džakova i da im je u jednom od njih prilikom čišćenja i prilikom pripreme hrane to promaklo. Jako sam razočarana izjavom gospodina Vojnića zato što je ovo sada neko njihovo pranje ruku i šta god da se dešava u toj ustanovi mislim da je ovo jedan od najgorih načina da problemi budu rešeni.“\nI druga tema, koja takođe nije uvršetna u dnevni red današnje sednice Skupštine grada, bila je poseban predmet pažnje novinara. Naime, odborničke grupe Saveza vojvođanskih Mađara i Srpske napredne stranke nisu prihvatile inicijativu Pokreta za građansku Suboticu o formiranju opština Bajmok, Čantavir i Palić u okviru Grada Subotice. Gradonačelnik Bogdan Laban je, obrazlažući ovu odluku, rekao kako je reč „o izuzetno kompleksnom pitanju“ koje zahteva velika sredstva.\n„Mislim da je ovo iskorišteno u dnevnopolitičke svrhe i da, ako je to bilo potrebno ili je to bio tadašnji zahtev njihove stranke, to su trebali da urade u prethodnih dve i po godine. I ne samo dve i po godine, nego unazad 20“, rekao je Laban, dodajući kako će „u budućnosti razmišljati o tome“.\nKada je reč o projektima uvođenja vodovoda u pojedine ulice u mesnim zajednicama „Zorka“ i „Peščara“, Laban je rekao da su oni u toku i da će biti završeni predviđenom dinamikom, odnosno početkom sledeće godine.\n„Na žalost, SVM i SNS nisu spremni da uđu ovaj politički projekat i nisu spremni da izađu u susret verovatno opravdanom zahtevu većine građana u prigradskim naseljima, jer bismo stvaranjem određene male administracije na neki način približili usluge koje lokalna samouprava treba da pruža građanima“, rekao je Maglai.\nOdbornici Skupštine grada prihvatili su danas ostavku dosadašnjeg člana Gradskog veća zaduženog za investicije, međunarodnu saradnju i turizam Nebojše Daraboša, a na njegovo mesto imenovan je Srđan Samardžić. Nebojša Daraboš je nakon ostavke predložen za novog direktora preduzeća „Park Palić“.


Austrijanci opet hoće naš Telekom\nVesti izvor: Kamatica, Novosti, Tanjug\nAustrijski koncern Telekom Austrija (TA) neće učestvovati u privatizaciji kosovskog PTK, ali namerava da se ponovo angažuje oko kupovine Telekoma Srbije, tvrdi bečki ekonomski dnevnik Virtšaftsblat.\n- Nisu planirane nikakve aktivnosti na Kosovu - rekao je portparol TA Aleksander Kledorf vezano za privatizaciju PTK čiji je proces pokrenut krajem prošlog meseca.\nVirtšaftsblat ističe da će se TA, po svemu sudeći, pozicionirati u drugom pokušaju preuzimanja Telekoma Srbije, ukoliko to preduzeće bude ponovo bilo ponuđeno za prodaju.\nPrema pisanju lista to se očekuje za 2013.godinu. Za Telekom Srbije austrijska kompanija će morati da se pripremi za konkurenciju iz Rusije, dodaje dnevnik, ukazujući da će u tu bitku ući ojačana pošto je Amerika Movil multimilijardera Karlosa Slima ušao u austrijsku kompaniju.\nBivši šef austrijske kompanije Boris Nemšić, koji je savetnik "Delta Partnersa" iz Dubaija je potvrdio bečkom listu da je grupacija oko "Delta Partnersa" zainteresovana, ali da će konačnu odluku o učešću u procesu privatizacije tek doneti.\nTakođe, kako tvrdi list, za PTK se interesuju Dojče Telekom preko svoje hrvatske sestrinske kompanije, kao i Frans Telekom i turski Turkcel.


Špirić primio predstavnike Evropske komisije u BiH - Klix.ba\n21.1.2009. u 18:39\nPredsjedavajući Vijeća ministara BiH Nikola Špirić primio je danas u Sarajevu šeficu Odjeljenja Evropske komisije za BiH Paolu Pampaloni i šefa Delegacije Evropske komisije u BiH ambasadora Dimitrisa Kurkulasa.\nAmbasador Kurkulas je predstavio Pampaloni, koja je doputovala u prvu posjetu BiH. Ocijenio je da činjenica da je BiH dobila svoje odjeljenje pri Evropskoj komisiji pokazatelj interesa Bruxellesa za BiH.\nPredsjedavajući Špirić je poželio dobrodošlicu Pampaloni, izrazivši očekivanje da će saradnja BiH s Bruxellesom biti još tješnja.\nŠpirić je informisao sagovornike da je preuzeo koordinaciju procesa evropskih integracija do imenovanja direktora Direkcije za evropske integracije, jer taj proces ne smije biti doveden u pitanje.\nNa sastanku je naglašeno da je potrebno obezbijediti da svi procesi u vezi s evropskim integracijama nesmetano teku, saopćeno je iz Službe za informiranje Vijeća ministara BiH.


Webex - Preduslovi za iskustvo sastanka u Cisco Webex-u\nPreduslovi za iskustvo sastanka u Cisco Webex-u\nKao administrator lokacije Cisco Webex Meetings, možete se uveriti da ispunjavate preduslove za iskustvo sastanaka u webex-u kako bi korisnici Webex sastanaka mogli bolje da sarađuju kao tim pre, tokom i posle sastanaka.\nIskustvo sastanaka u webex-u pomaže vama i vašim korisnicima da se upoznate sa mestom na kojem radite:\nKreirajte razmake u Webexu da biste radili sa članovima tima pre, tokom ili posle sastanka. Stalni radni prostori vam omogućavaju da pratite dnevni red sastanka, beleške o sastanku, stavke radnji, datoteke i snimke na jednom mestu, što olakšava timovima da budu produktivniji mimo sastanaka.\nPridružite se Webex sastancima saWebex-a kako biste mogli da se sastanete sa mestom na kojem radite. Pridruživanje Webex sastancima sa Webex-a vam takođe omogućava laku tranziciju sa timske diskusije na sastanke i nazad, držeći relevantne informacije o projektu na dohvat ruke.\nPridružite se Webex sastanku lične sobe drugog korisnika direktno sa Webexa, zahvaljujući nekoliko prečica i listi sastanaka.\nAko ste administrator Webex sastanaka, proverite zahteve u sledećim odeljcima kako biste korisnicima omogućili iskustvo Webex sastanaka.\nInformacije o video adresi će se pojaviti u pozivima za sastanke, listi sastanaka i drugim mestima u Webex aplikaciji.\nSledite uputstva u opciji Dozvoli video uređajima da se pridruže sastancima na vašoj Cisco Webex i Cisco Webex vodiču za raspoređivanje paketa za sastanke omogućene za video uređaje (WBS31 i WBS32)\nOmogući Webex sajt za sastanke i korisnike za lične sobe\nUverite se da su Vaša Webex lokacija i korisnici omogućeni za lične sobe kako bi mogli da koriste lične sobe za sastanke u Webex aplikaciji, kao i da mogu da koriste Webex sastanke iz prostora sa snimanjem, audio opcijama telefona i pristupom sastanku gostiju u svojim Webex prostorima.\nLične sobe obezbeđuju pogodne načine da korisnici imaju sastanke u Webex-u:\nKorisnici mogu da koriste istu, stalnu vezu lične sobe za sastanke i u aplikaciji Webex Meetings i u Webex aplikaciji.\nKorisnici mogu da zakažu sastanke lične sobe koristeći @webex, a njihovi sastanci će se pojaviti na Webex listi sastanaka.\nKorisnici mogu da dodaju vezu lične sobe porukama u Webexu da bi pozvali osobe na sastanak u ličnoj sobi.\nVeza lične sobe svakog korisnika pojaviće se na njihovoj kontakt kartici u Webexu, što olakšavadrugim korisnicima da se pridruže sastancima lične sobe.\nAko korisnici imaju naloge na više Webex lokacija, mogu ručno da navedu koju ličnu sobu žele da povežu sa Webexom. Za više informacija pogledajte da biste podesili ličnu sobu Cisco Webex u Cisco Webexu.\nNjihova lična soba se neće pojaviti u prečicama u Webex aplikaciji.\nOni neće moći da zakažu sastanke lične sobe koristeći @webex ili započnu trenutne sastanke lične sobe u Vebeks aplikaciji.\nPogledajte članak Upravljanje ličnim sobama za detaljna uputstva o tome kako da omogućite Webex lokaciju i korisnike za lične sobe. Za dodatne informacije o ličnim sobama pogledajte Vašu ličnu sobu koja se koristi sa Cisco Webex-om.\nProverite da li je Vaša Webex lokacija omogućena za telefonske audio opcije (PSTN) tako da korisnici mogu da pozovu sastanak ili da ih sastanak pozove kada se pridruže sastancima sa Webexa.\nAko vaša lokacija koristi CCA-Enterprise audio ili CCA-SP audio, potvrdite kod menadžera za uspeh klijenta ili predstavnika korisničkog naloga da je vaša lokacija spremna za Webex PSTN.\nOpcija "Dozvoli pozivanje i pozivanje" telekonferencija iz Cisco Webex Teams aplikacija omogućena je u okviru stavke "Uobičajene postavke lokacije" u administraciji lokacije Cisco Webex meetings (ova opcija bi trebalo da bude podrazumevano omogućena).\nPovezivanje Webex sajta za sastanke i korisnika sa Cisco Webex kontrolnim čvorištem\nAko se vašim korisničkim nalozima Webex lokacije i Webex Sastanaka upravlja u webex kontrolnom čvorištu, možete da preskočite ovaj zahtev.\nAko se Webex lokacijom upravlja u administraciji lokacije Cisco Webex Meetings, obratite se menadžeru za uspeh klijenta da biste povezali korisničke naloge Webex lokacije i Webex sastanaka sa Webex kontrolnim čvorištem.\nPovezivanje korisnika Webex sastanaka sa Webex kontrolnim čvorištem pruža sledeće prednosti:\nWebex sastanci iz prostora će koristiti mogućnosti sastanka povezane sa nalozima Webex sastanaka korisnika, da bi se omogućili planirani i trenutni sastanci do 100 učesnika Webex aplikacije, audio opcije telefona, snimanja i pristupa sastanku gostiju. Ako vaši korisnici Webexa nisu povezani sa Webex organizacijom u kontrolnom čvorištu, oni neće imati nijednu od ovih funkcija.\nWebex aplikacija prikazuje vezu lične sobe svakog korisnika i obezbeđuje prečice koje olakšavaju korisnicima da započnu sastanke lične sobe ili da se pridruže tuđem sastanku lične sobe.\nKorisnici ne moraju da budu upitani za PIN domaćina svaki put kada započnu sastanak lične sobe iz Webex aplikacije.\nKorisnik može da utvrdi da je njegov nalog Webex sastanaka povezan sa Webex-om tako što će kreirati prostor od 3 učesnika, izabravši opciju "Raspored > o prostoru". Ako veza za sastanak prostora koristi webex.com domen, korisnički nalog je povezan. Ako prostor ima vezu ciscospark.com za sastanak, korisnički nalog nije povezan, a prostori koje korisnik kreira neće imati povećan kapacitet sastanaka, audio opcije telefona, snimanje ili pristup sastanku gosta.\nMenadžer za uspeh klijenta može da omogući proces povezivanja Cisco Webex-a i pomogne vam u povezivanju webex lokacije i korisničkih naloga sa kontrolnim čvorištem. Više informacija potražite u članku Kako da kontaktiram menadžera za uspeh klijenata (CSM)?\nDa biste omogućili Webex listu sastanaka i planirana obaveštenja o sastanku za korisnike, potrebno je da primenite Uslugu Webex hibridnog kalendara. Primena usluge hibridnog kalendara pružiće sledeće prednosti:\nKorisnici zakazu svoje sastanke u aplikaciji kalendara koristeći @webex ili @spark ili tako što će zakazati sa prostora i videti njihove sastanke na Webex listi sastanaka. Više informacija potražite u članku Planiranje sastanka iz kalendara i planiranje sastanka iz prostora.\nKorisnici primaju obaveštenja i vide dugme "Pridruživanje" u Webex aplikaciji nekoliko minuta pre planiranog početka sastanaka.\nIskustvo Webex | sastanaka


Tri finala na startu sezone za Hamada Međedovića\nMladi srpski teniser, trinaestogodišnji Hamad Međedović ovu sezonu započeo je sa dva finala u singlu i jednim u dublu u kategoriji do 14. godina. Prvo je igrao duplo finale u Rusiji početkom januara, a onda krajem meseca i finale u Francuskoj.\nNa turniru prve kategorije u Kimki bio je postavljen za 1. nosioca i dominantnim rezultatima plasirao se u finale. Ipak, u finalu ga je iznenadio 5. nosilac Mihail Grohov iz rusije, sa 3-6 6-4 4-6.\nI u konkurenciji parova igrao JE finale. Zajedno sa Matejom Janićijevićem bio je takođe postavljen za 1. nosioca. Ipak srpski teniseri izgubili su od Cotne Džimistrašvilija iz Gruzije i Alehandra Turiziani Alvareza iz Šoanije sa 2-6 5-7.\nNa turniru prve kategorije u Tarbu bio je postavljen za 3. nosioca i još jendom stigao do finala. U prva dva kola lagano je dobio svoje mečeve, ali je već od treće runde naišao na jače protivnike i nakon dva preokreta, plasirao se u finale, usput pobedivši 8. i 10. nosioca.\nU finalu je izgubio od 4. nosioca Italijana Luke Nardija sa 2-6 5-7.


RTCG - Radio Televizija Crne Gore - Nacionalni javni servis :: Svijet :: Rusija upozorila na mogući napad hemijskim oružjem\nU SIRIJI 25. 08. 2018. 17:51 >> 17:34 0\nRusko Ministarstvo odbrane saopštilo je da ekstremisti u provincijama u Siriji koje su pod kontrolom pobunjenika pripremaju napad hemijskim oružjem.\nMinistarstvo je navelo u saopštenju, pozivajući se na neimenovane izvore, da Komitet za oslobođenje Levanta priprema napad na civile u provinciji Idlib na sjeverozapadu Sirije i da namjerava da okrivi sirijsku vladu za taj napad, javila je agencija AP.\nRuska vojska je navela, pozivajući se na sopstvene izvore da je nekoliko kontejnera s hlorom dopremljeno u jedan grad u Idlibu, a nakon toga odneseno u obližnje selo.\nSavjetnik američkog predsjednika za nacionalnu bezbjednost Džon Bolton upozorio je nekoliko dana ranije sirijsku vladu da ne koristi hemijsko oružje, a da će se u suprotnom suočiti sa "snažnim odgovorom".\n"Ali da budemo jasni, ako sirijski režim koristi hemijsko oružje, reagovaćemo vrlo oštro i oni će dobro razmisliti prije nego što donesu bilo koju odluku", rekao je Bolton u srijedu, prenijela je agencija AFP.\nPrethodno su u zajedničkom saopštenju, tri stalne članice Savjeta bezbednosti UN - SAD, Francuska i Velika Britanija upozorile sirijskog predsjednika Bašara el Asada da upotreba hemijskog oružja neće proći nekažnjeno.\nSirija Sirija hemijski napad Sirija hemijsko oružje\n"Sprema se novi hemijski napad u Siriji"\nRusija:Lažirani dokazi o hemijskom oružju


Crnogorci Beogradu duguju 1,5 miliona eura - Klix.ba\nZa korištenje vile na Dedinju\nCrnogorci Beogradu duguju 1,5 miliona eura\n20.1.2010. u 08:41\nVila Crnogorka (Foto: Blic)\nAmbasada Crne Gore u Beogradu najvjerovatnije će morati da se iseli iz vile "Crnogorka" na Dedinju, ukoliko crnogorska Vlada do 22. januara ne plati dug od 1,5 miliona eura za iznajmljivanje ovog objekta.\nZamjenik direktora Direkcije za imovinu Srbije Srboljub Panić istakao je da će, ukoliko Vlada Crne Gore ne plati zakup, najvjerovatnije Republičko pravobranilaštvo podnijetu tužbu za iseljenje i naknadu svih dugova i troškova.\nOn je podgoričkim "Vijestima" rekao da je to jedna od mogućnosti, ali da će se konačna odluka donijeti na višim političkim adresama zbog ozbiljnosti pitanja i ukupnih odnosa između Crne Gore i Srbije.\nPrema njegovim riječima, jedno od mogućih rješenja je i da se dug prebije tako što će ambasada Srbije u Podgorici dobiti na korišćenje neki od objekata u vlasništvu Crne Gore.\nMinistarstvo inostranih poslova Srbije predalo je 15. januara otpravniku poslova ambasade Crne Gore, uz demarš zbog uspostavljanja diplomatskih odnosa sa Kosovom, i račun za korišćenje vile "Crnogorka" od proglašenja nezavisnosti Crne Gore do danas.


Šef nemačkog finansijskog regulatora smenjen zbog Vajerkarda › Made-in-Germany.rs\nČelnik nemačke agencije za finansijski nadzor BaFin, Feliks Hufeld, napustiće tu poziciju suočen sa pritiscima jer nije uočio malverzacije kompanije za platne transakcije Vajerkard, koje je ona sprovodila pre nego što je propala.\n“Skandal Vajerkard je pokazao da je nemačkoj finansijskoj superviziji potrebna reorganizacija. Odluka o zameni Hufelda je sporazumna i prethodi predstavljanju rezultata analize Ministarstva o restrukturiranju Agencije, koje će biti organizovano sledeće sedmice”, navodi se u saopštenju Ministarstva finansija, a prenosi agencija Rojters.\nNa ovaj način Ministarstvo je priznalo postojanje problema u nemačkom nadzoru nad kompanijom Vajerkard koja je svoje poslovanje počela obradom kartičnih plaćanja za kockanje i pornografiju, da bi na kraju postala „fintek“ zvezda koja je izazvala najveću finasijsku aferu u ovoj zemlji, podseća britanska agencija.\nZahtevi za ostavku Hufelda eskalirali su u četvrtak nakon što je BaFin prijavio jednog od svojih zaposlenih državnim tužiocima zbog sumnje za insajdersko trgovanje povezano sa kompanijom Vajerkard neposredno pre njene propasti.\nU saopštenju ministarstva Hufeld je poručio da je značaj i relevantnost BaFina porasla tokom njegovih šest godina na funkciji predsednika Agencije. Poželevši sreću svom nasledniku, on je rekao da su sada pred agencijom drugi zadaci koje treba rešavati. Međutim, zvanično još uvek nije objavljeno ko će biti novi šef Agencije.


Nova generacija Nemaca javno govori o gubicima u vreme savezničkog bombardovanja\nU Evropi se ovih dana obeležava 60. godišnjica pobede nad nacističkom Nemačkom kojom je završen Drugi svetski rat. Za vreme rata, saveznici su bombardovali većinu nemačkih većih gradova nanoseći ogromnu materijalnu štetu i ljudske gubitke Nemačkoj strani. Nemci su se godinama uzdržavali od javnih diskusija o gubicima koje su pretrpeli, ali nova generacija Nemaca ruši taj tabu.\n13. februara 1945. godine, saveznici su bombardovali nemački istorijski grad Drezden.\n«Taj grad je bio umetničko blago, predmet lepote, pravi dragulj...»\nTako Drezden opisuje američki pisac Kurt Vonegat koji je kao ratni zarobljenik u Nemačkoj bio očevidac bombardovanja tog grada, a svoje iskustvo opisao je u anti-ratnom romanu «Klanica-pet». Zajedno sa stotinama drugih zarobljenih Amerikanaca, on je radio u jednoj fabrici hrane u Drezdenu u trenutku vazdušnih napada.\n«Ispostavilo se da smo imali odlično sklonište od vazdušnih napada jer smo bili doslovce smešteni u jednoj klanici. Tu je bio veoma dubok i hladan podrum i zahvaljujući tome smo preživeli.»\nHiljade drugih ljudi nije bilo te sreće u gradu koji nije bio pripremljen za vazdušne napade. Najmanje 30,000 stanovnika Drezdena, i možda dvostruko više izbeglica, nestalo je u eksplozijama koje su uništile grad poznat pod imenom «Firenca na Elbi».\nZa vreme II svetskog rata, saveznici su bacili oko milion ipo tona bombi na Nemačku pri čemu je poginulo više od 600,000 civila medju kojima oko 80,000 dece, a stotine gradova sravljeno je sa zemljom.\nIstoričari ističu da su, poučeni ranim gubicima Britanskog kraljevskog vazduhoplovstva, u II svetskom ratu saveznici bombardovali čitave regije umesto da pokušaju da pogode strateške mete i rizikuju da ih obori nemačka protivvazdušna odbrana. Avioni su leteli na većim visinama i ispuštali teške tovare bombi uništavajući čitave oblasti oko meta, uključujući železničke stanice, fabrike i rudnike.\nMedjutim, decenijama posle rata, Nemci se nisu bavili svojim gubicima. Džekson Džejns, direktor Američkog Instituta za savremene nemačke studije, kaže da je najočigledniji razlog bio ogroman bol koji je nacistička Nemačka nanela drugim narodima. Zato su se Nemci koncentrisali na obnovu i uspostavljanje zapadnog tipa demokratije u svojoj zemlji.\n«To je zahtevalo veliko distanciranje od zločina Nacista. Mislim da prosto nije bilo u realnom nacionalnom interesu kopati po podacima o nemačkim žrtvama osim u domenu istraživanja pojedinačnih organizacija.»\nMedjutim, u novije vreme, mediji, knjige i javni forumi posvećuju više pažnje ljudskoj tragediji izazvanoj masovnim vazdušnim udarima. Džekson Džejns kaže da je jedan od razloga za trenutno interesovanje za savezničko bombardovanje Nemačke radoznalost novih generacija Nemaca oslobodjenih osećanja krivice koje su možda imale njihove dede i bake.\n«Možda neki Nemci, koji osećaju da njihovi sunarodnici nikada nisu otvoreno govorili o toj dimenziji zato što to nije bilo politički korektno, sada počinju da govore – «Kako nije politički korektno govoriti o 50, 60 ili 70,000 ljudi stradalih u bombardovanju?».\nProblem je u tome što takav pristup ohrabruje nove nemačke nacionaliste. Na 60. godišnjicu bombardovanja Drezdena, članovi ultradesničarske Nacionalne demokratske partije poricali su nemačku krivicu i opisali savezničke napade kao masovno ubistvo i «Drezdenski holokaust».\nMnogi analitičari se slažu da Nemci imaju pravo da preispitaju svoju istoriju, sve dok to čine na objektivan način. Istoričari naglašavaju da nemački gubici moraju da se proučavaju u kontekstu nacističke agresije koja je rezultirala savezničkim bombardovanjem nemačkih gradova.


Đukić: Ni na slavi se gosti ne dočekuju u izlizanim farmerkama, čin neuvažavanja Krivokapića i crnogorske države - PORTAL REVIJE FOKUS\nĐukić: Ni na slavi se gosti ne dočekuju u izlizanim farmerkama, čin neuvažavanja Krivokapića i crnogorske države\nNovember 2, 2021 NY\tNo Comments\n“Ovo što se danas desilo na dočeku Zdravka Krivokapića je čin neuvažavanja prema zvaničnom gostu i crnogorskoj državi. Odmah se pokazalo da ta posjeta za Srbiju ima drugorazredni značaj i da će ta posjeta biti bezrezultativna”, ocijenio je Đukić\nBivši ambasador i diplomata Srećko Đukić izjavio je danas da je nepojmljivo u svjetskoj diplomatiji da ministar poljoprivrede dočekuje premijera jedne suverene zemlje u izlizanim farmerkama i bez kravate.\nPotpredsjednik Vlade Srbije i ministar poljoprivrede Branislav Nedimović danas je u ime Vlade Srbije dočekao premijera Crne Gore Zdravka Krivokapića, koji je po prvi put došao u zvaničnu posjetu Srbiji.\nU čast dolaska Krivikapića, na beogradskom aerodromu je bio postavljen špalir garde Vojske Srbije, a Nedimović se kao domaćin pojavio neuobičajeno obučen, bez kravate i odijela u izlizanim farmerkama, što je mimo svih protokola.\n“Onako kako je ministar Nedimović dočekao premijera Krivokapića, ne dočekuju se ni gosti na slavi. Nedimović se na zvaničnom dočeku premijera pojavio obučen kao odrpanko. Ministar može da dočeka premijera druge zemlje, ali mora da bude uljuđen”, rekao je Đukić agenciji Beta.\nPo njegovim riječima, Krivokapić je gost srpske premijerke Ane Brnabić i ona je morala da ga zvanično dočeka.\n“Ovo što se danas desilo na dočeku Zdravka Krivokapića je čin neuvažavanja prema zvaničnom gostu i crnogorskoj državi. Odmah se pokazalo da ta posjeta za Srbiju ima drugorazredni značaj i da će ta posjeta biti bezrezultativna”, ocijenio je Đukić.\nDodao je da, s obzirom na kompleksnost odnosa između Srbije i Crne Gore, crnogorskog premijera je morala da dočeka Ana Brnabić i ona danas od toga nije mogla da ima preča posla.\n“Ali očito je da Beogradu nije stalo do popravljanja odnosa s Podgoricom”, zaključio je Đukić, prenose “Vijesti”.\nTags: Branislav NedimovićdočekZdravko Krivokapić\nPrethodna priča “Komun@” objavila knjigu „Po-etika života“ o Janku Nikolovskom\nSledeća priča Članovi ZK „Bihor“ sakupili 1.800 eura za liječenje Maksima Đukića iz Berana\nZa azilante iz BiH, Srbije i Makedonije, ostanak u Njemačkoj samo “pusta želja”\ndrdrago\tDecember 12, 2014\nMO: Svi pripadnici Vojske Crne Gore u Avganistanu su zdravi i bezbjedni\ndrdrago\tJuly 24, 2019


19. februara 2020.01644\nSajam u Beogradu će početi u četvrtak, 20. februara i trajaće do nedelje, 23. februara.\nTuristička organizacija Pančevo tradicionalno će se predstaviti posetiocima Beogradskog sajma na štandu u Hali 4.\nNikola Stoilković, direktor Turističke organizacije Pančevo podseća da je Sajam turizma u Beogradu jedan od najboljih vidova promocije svega što ovaj grad ima da ponudi turistima, a posebno je dobra prilika da se najave najznačajnije manifestacije koje će biti organizovane ove godine.\nOve godine posetioci Sajma saznaće šta ih očekuje na najvećoj pančevačkoj manifestaciji – Danima Vajferta. Na insistiranje posetilaca i sugrađana odlučili smo da manifestaciju od ove godine produžimo za dva dana, tako da će ona od sada trajati pet dana. Manifestacija Dani Vajferta biće održana od 1. do 5. jula uz raznovrstan muzički, kulturni, obrazovni i zabavni sadržaj za svačiji ukus, najavio je direktor Turističke organizacije Pančevo Nikola Stoilković.\nNa štandu Turističke organizacije Pančeva na Sajmu će biti predstavljena i manifestacija Slaninijada, koja će se ove godine održati po 33. put u Kačarevu, takođe od 20. do 23. februara.\nU okviru sajamskog predstavljanja i ove godine značajno mesto imaće nautički turizam, a katamaran će ove sezone početi i ranije da prevozi putnike nego lane, ukoliko to vremenske prilike budu dozvolile.\nRelated tags : dani vajfertadani vajferta 2020katamaranmanifestacija dani vajfertanikola stoilkovićsajam turizma beogradturistička organizacija pančevo\n17. juna 2019.01037\n19. februara 2019.0519\n23. decembra 2018.03446\n21. oktobra 2020., 06:55


"Situacija postaje vrlo napeta",rekao je Kim na sastanku održanom u centralnom odboru Radničke stranke u Pjongjangu, prenosi Bi-Bi-Si.\nKim Džong-Un je takođe izvestio da severnokorejski poljoprivredni sektor "nije uspeo da ispuni svoje ciljeve" - u državi, naime, vlada nestašica žita, za šta je Kim okrivio tajfun koji je lane poharao zemlju, izazvao poplave i uništio useve.\nNa sastanku u centralnom odboru Radničke partije Kim Džong-Un je rekao i da je nacionalna industrijska proizvodnja porasla za četvrtinu u odnosu na isto razdoblje lane.\nSevernokorejski lider je u aprilu ove godine pozvao na još jedan tzv. "mukotrpan marš" protiv ekonomskih poteškoća, a aktuelnu situaciju u zemlji uporedio je sa velikom glađu devedesetih. Ukupan broj Severnokorejaca koji su u to vreme umrli od gladi nije poznat, ali procenjuje se da je preminulo čak tri miliona ljudi, prenosi Jutarnji list.


Dramatičan sastanak u tajnosti: Grčka sinoć skoro izletela iz evrozone\nKasno sinoć bez najave održan je krizni sastanak najvažnijih predstavnika zemalja zone evra u Luksemburgu na kojem je odlučeno kako Grčka i dalje ostaje član evro-porodice. Na sastanku su bili predstavnici Njemačke, Francuske, Holandije, Italije i Španije kao i evropski poverenik za monetarnu politiku Olli Rehn te predsednik Evropske središnje banke Jean-Clod Trichet te predsednik Evro grupe luksemburški premijer Jean-Claude Juncker.\nNaime, vlada u Atini poslala je ovih dana jasan signal Bruxellesu da razmišlja o izlasku iz evro sastava i uvođenju vlastite valute i to pod pritiskom pre svega građana te zemlje zbog vladinih mjera štednje. Deutsche Welle prenosi vest o sinoćnjem dramatičnom sastanku u Château de Senningen gdje je odlučeno da Grčka ipak ostaje u porodice zemalja u kojima je na snazi evro. Jedan od glavnih motiva sastanka bila je činjenica da je evro u samo nekoliko sati izgubio jedan euro cent vrijednosti u usporedbi s američkim dolarom nakon najave iz Grčke.\nNa zataškanoj sednici, predstavnici zone evra od grčkog ministra finansija Giorgosa Papakonstantinousa su hteli iz prve ruke saznati šta smera grčka vlada, piše Deutsche Welle.\n"Jedno je sigurno a to je da tokom noćašnjih razgovora izlazak Grčke iz zone evra nije tematiziran niti u jednom trenutku", izjavio je Papakonstantinou posle sastanka prenosi DW.\n"Izlazak Grčke iz zone evra bi bila glupa odluka. To je put kojim nikada nećemo krenuti jer ne želimo da zone evra bez razloga eksplodira" rekao je jutros luksemburški premijer Juncker nakon zataškane sjednice.\nGrčka kriza prelazi na Balkan\nČinjenica da se o krizi raspravlja u tajnosti uznemirila je mnoge. Valja podsetiti i na nedavna upozorenja Thomasa Mirowa, predsednika Europske banka za obnovu i razvoj koji se otvoreno upitao može li Grčka finansirati svoje obaveze. Ukoliko je odgovor negativan kriza u Grčkoj mogla bi uticati na poslovanje banaka na Balkanu.


Polovni Climax viljuškari oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Viljuškari > Električni viljuškari > Climax\nPolovna Climax električni viljuškari na prodaju\nOvde je kompletna lista polovnih Climax električni viljuškari oglasa za prodaju na Mascusu. Climax električni viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Climax električni viljuškari u odeljku Brendovi.\n2012 5.992 h\nMascus pruza svojim korisnicima najbolju priliku za pretragu i pronalazak polovnih mašina u kategoriji Climax električni viljuškari i druge opreme\nOvde je kompletna lista polovnih Climax električni viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Climax električni viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Climax električni viljuškari.


Muhamed Bešić napokon našao novi klub: Koliko dugo nije igrao, odlično je prošao – The Balkantimes Press\n31/12/2020 31/12/2020 Balkantimes.Press\t1436 ViewsKoliko dugo nije igrao, Muhamed Bešić, napokon našao, Novi klub, odlično je prošao\nBosanskohercegovački veznjak Muhamed Bešić napustit će Everton ili u zimskom ili u ljetnom prelaznom roku, ali njegova budućnost bi mogla biti vezana za Premiership.\nNaime, kako piše hitc.com bh. veznjaka bi trebao dovesti West Bromwich Albion koji je u nedjelju izvukao bod na Anfieldu protiv aktuelnog prvaka, bilo je 1:1.\nWBA je nedavno preuzeo Sam Allardyce koji je na klupi naslijedio Slavena Bilića, a za opstanak u Premiershipu će mu trebati pojačanja u januarskom prelaznom roku.\nMeđu njima se nalazi upravo i naš veznjak koji nije u planovima Carla Ancelottija, a savršeno bi se uklopio u sistem igre Allardycea kome bi također bio od ogromne pomoći u borbi za opstanak.


Sportske.net - Vladimir Štimac za "Sportske": "Pregovaram sa nekoliko timova, jedva čekam ABA ligu!"\nSrpski košarkaš ekskluzivno za "Sportske.net" o budućim koracima, ABA ligi...\nSrpski centar Vladimir Štimac rekao je za "Sportske.net" da postoje pregovori koji će odrediti njegovu blisku budućnost, te da je, iz ugla posmatrača, uzbuđen zbog početka regionalne ABA lige.\nNakon završetka saradnje sa turskim Bahčešehirom, Vladimir Štimac je slobodan u izboru nove sredine. Kako kaže za "Sportske.net", postoje pregovori sa nekoliko timova, kako iz Evrope, tako i van Starog kontinenta.\n"Trenutno pregovaram sa nekoliko ekipa, što iz Evrope, što iz egzotičnih destinacija, pa ćemo videti gde će najbolje da bude. To su solucije, videćemo šta može da se izdešava, market je čudo u poslednje vreme", rekao je Štimac za naš portal.\nSvedoci smo sjajnih pojačanja koja stižu u ABA ligu. Počelo je od Partizana kada je stigao Željko Obradović, a za njim i brojni igrači, Crvena zvezda je imala odgovore, a punom parom rade Budućnost, Cedevita Olimpija, Mega, Mornar...\n"Naravno, pratim dešavanja u domaćoj košarci. Partizan i Crvena zvezda se dobro pojačavaju, vidim da svi pokušavaju da naprave dobre ekipe. Ja bih, naravno, voleo da Srbija ima jake timove i naravno da bih voleo da našoj zemlji uvek bude dobro".\n"Očekujem dobru borbu, jako kvalitetnu utakmicu, jako kvalitetnu ABA ligu i iskreno, radujem se tome da pogledam i vidim kako će sve to da izgleda. Naravno, želim da Zvezda osvoji titulu, kao i uvek. Zaista, jedva čekam da počne, jer je izvanredno. Sastavljeni su dobri timovi, pa ćemo videti kako će to da bude", naveo je Štimac za "Sportske.net".